hotchpotch/miracl-hf-unified huggingface dataset:
อหิราชสูตร
อหิราชสูตร หรืออหิสูตร เป็นพระสูตรในจตุกกนิบาต อังคุตตรนิกาย พระสุตตันตปิฎก ของพระไตรปิฎก ตัวพระสูตรนี้มักไม่เป็นที่รู้จักกันในวงกว้าง แต่คาถาที่ต่อท้ายพระสูตรได้รับการยกแยกมาเป็นพระปริตรต่างหาก เรียกว่าขันธปริตร อันเป็นพระปริตรที่สมเด็จพระสัมมาสัมพุทธเจ้าทรงสอนแก่ภิกษุทั้งหลาย โดยมุ่งหมายเพื่อแผ่เมตตาให้กับบรรดาอสรพิษตระกูลต่างๆ เพื่อมิให้อสรพิษเหล่านั้นกระทำอันตรายได้ ทั้งนี้ อหิราชสูตรเป็นส่วนหนึ่งของภาณวาร หรือบทสวดมนต์หลวง
สมเด็จพระสัมมาสัมพุทธเจ้าทรงแสดงอหิราชสูตร ขณะที่ทรงประทับอยู่ ณ พระวิหารเชตวัน ซึ่งเป็นพระอารามที่ท่านอนาถบิณฑิกเศรษฐีสร้างถวาย ตั้งอยู่ใกล้กับพระนครสาวัตถี วันหนึ่ง ภิกษุรูปหนึ่งในกรุงสาวัตถีถูกงูกัดจนมรณภาพ พระองค์ตรัสสว่า " ดูกรภิกษุทั้งหลายภิกษุนั้นชะรอยจะไม่ได้แผ่เมตตาจิตไปยังสกุลพญางูทั้ง 4 เป็นแน่ ก็ถ้าเธอพึงแผ่เมตตาจิตไปยังสกุลพญางูทั้ง 4 ไซร้ เธอก็ไม่พึงถูกงูกัดทำกาละ" จากนั้นจึงทรงแสดงสาระสำคัญของพระสูตร
สาระสำคัญของพระสูตรนั้น คือการที่พระผู้มีพระภาคเจ้าได้ทรงตรัสว่า ภิกษุทั้งหลาย ภิกษุนั้นมิได้แผ่จิตมีเมตตาไปยังตระกูลแห่งพญางูทั้ง 4 เป็นแน่ ก็ถ้าภิกษุนั้นพึงแผ่จิตมีเมตตาไปยังพญางูทั้ง 4 เธอก็ไม่พึงถูกงูกัดทำกาลกิริยา ตระกูลพญางูทั้ง 4 ก็คือ ตระกูลพญางูชื่อว่า วิรูปักขะ ตระกูลแห่งพญางูชื่อว่า เอราปถะ ตระกูลพญางูชื่อว่า ฉัพยาปุตตะ ตระกูลพญางูชื่อว่า กันหาโคตมกะ ภิกษุนั้นมิได้แผ่จิตมีเมตตาไปยังพญางูทั้ง 4 นี้แน่ ก็ถ้าเธอแผ่จิตมีเมตตาไปยังพญางูทั้ง ๔ เหล่านี้ เธอก็จะไม่พึงถูกงูกัดทำกาลกิริยา ภิกษุทั้งหลาย เราอนุญาตให้แผ่จิตอันมีเมตตาไปยังพญางูทั้ง 4 เหล่านี้ เพื่อคุ้มครองตน เพื่อรักษาตน เพื่อป้องกันตน และต่อจากนี้ในพระสูตรได้มีแสดงนิคมคาถาคือคาถาลงท้ายซึ่งใช้เป็นบทสวดตั้งต้นว่า วิรูปกฺเขหิ เม เมตฺตํ เป็นต้น ซึ่งนิคมคาถานี้ก็คือขันธปริตรนั่นเอง
ทั้งนี้ใน มโนรถปูรณี อรรถกถาอังคุตตรนิกาย ได้ทำการอธิบายเนื้อความและคำศัพท์ในพุทธพจน์ในพระสูตรนี้เพิ่มเติม อาทิเช่นการอธิบายว่า สมเด็จพระสัมมาสัมพุทธเจ้าทรงอนุญาตให้พระภิกษุสวดสาธยายพระปริตรนี้เพื่อเป็นการป้องกันตน หรืออธิบายคำว่าเมตตา อันเป็นข้อธรรมสำคัญที่จะทำให้รอดพ้นจากภยันตรายทั้งหลาย รวมถึงอันตรายจากอสรพิษ ดังนี้ว่า "สพฺเพ สตฺตา ความว่า ก่อนแต่นี้ ภิกษุกล่าวเมตตาเจาะจงด้วยฐานะประมาณเท่านี้แล้ว บัดนี้ จึงเริ่มคำนี้ เพื่อกล่าวเมตตาไม่เจาะจง" รวมถึงการกล่าวถึงบทที่เอ่ยถึงพุทธคุณในตอนท้ายว่า "ในบทว่า อปฺปมาโณ พุทฺโธ นี้พึงทราบพุทธคุณว่า พุทฺโธ แท้จริง พุทธคุณเหล่านั้น ชื่อว่าสุดที่จะประมาณได้" ดังนี้ เป็นต้น
โป่อภัยคามินี
โป่อภัยคามินี เจ้าเมืองเชียงใหม่ เป็นผู้นำทัพในสงครามเก้าทัพ หลังยึดเมืองเชียงใหม่ได้ ก็ได้ขึ้นปกครองเมืองเชียงใหม่
ในปีพ.ศ. 2306 กองทัพพม่ายกมา 9 ทัพมีโป่อภัยคามินีเป็นแม่ทัพยกมาตีเมืองเชียงใหม่ ลำพูน พม่ากวาดต้อนเครือญาติวงศ์เจ้าองค์นก และชาวเมืองเชียงใหม่ส่งไปเมืองอังวะเป็นอันมาก และโป่อภัยคามินีก็ยกเข้าตั้งรักษาเมืองเชียงใหม่ไว้
โป่อภัยคามินีครองเมืองเชียงใหม่ตั้งแต่ พ.ศ. 2306 - พ.ศ. 2311 รวมระยะเวลาได้ 5 ปี จึงถึงแก่กรรม พม่าจึงได้ส่ง โป่มะยุง่วน มาปกครองเมืองเชียงใหม่
โป่มะยุง่วน
โป่มะยุง่วน เป็นชาวพม่าที่ได้รับแต่งตั้งจากพระเจ้ามังระแห่งกรุงอังวะให้ไปครองเมืองเชียงใหม่ ก่อนที่กรุงศรีอยุธยาจะเสียแก่พม่าครั้งที่สองไม่นานนัก
เมื่อสมเด็จพระเจ้าตากสินมหาราช ทรงยกกองทัพไปปราบชุมนุมเจ้าพระฝางที่เมืองสวางคบุรี พวกเจ้าพระฝางหนีไปพึ่งพม่าที่เมืองเชียงใหม่ โปมะยุง่วนเห็นเป็นโอกาส จึงยกกองทัพลงมาตีเมืองสวรรคโลก เมื่อปี พ.ศ. 2313 ฝ่ายไทยรักษาเมืองไว้ได้ และตีกระหนาบกองทัพพม่าแตกพ่ายกลับไป
สมเด็จพระเจ้าตากสิน เมื่อทรงทราบข่าวศึกก็ยกทัพขึ้นไปช่วย แต่เมื่อเสด็จไปถึงกลางทางทรงทราบว่า พวกเจ้าเมืองภาคเหนือช่วยกันตีพม่าแตกกลับไปแล้ว จึงทรงตัดสินพระทัยยกทัพไปตีเมืองเชียงใหม่เสียเลย เมื่อตอนต้นปี พ.ศ. 2314 พวกเมืองเหนือในอาณาจักรล้านนาไทยได้มาสวามิภักดิ์ต่อฝ่ายไทย โปมะยุง่วนตั้งรับอยู่ในเมืองเชียงใหม่ กองทัพไทยมีกำลัง และเสบียงไม่เพียงพอต้องถอยทัพกลับพระนครหลังจากล้อมเชียงใหม่อยู่เก้าวัน โปมะยุง่วนถือโอกาสส่งกองทัพเข้าตามตีแต่ถูกทัพไทยตีกอบหนีไป
สมเด็จพระเจ้าตากสิน ได้ทรงยกทัพไปตีเชียงใหม่อีกครั้งในปี พ.ศ. 2317 กองทัพไทยตีค่ายพม่าด้านใต้ ด้านตะวันตกและด้านตะวันออกได้ โปมะยุง่วนและโปสุพลาต้องทิ้งเมืองเชียงใหม่ออกไปทางประตูช้างเผือกทางด้านเหนือ กรุงธนบุรีจึงได้เมืองเชียงใหม่ เมืองลำพูน เมืองลำปาง เมืองแพร่และเมืองน่าน เข้ามาอยู่ในพระราชอาณาเขตไทยตั้งแต่ปี พ.ศ. 2317 เป็นต้นมา
ในปี พ.ศ. 2318 อะแซหวุ่นกี้มีคำสั่งให้โปมะยุง่วน และโปสุพลาที่คอยหนีไปตั้งอยู่ที่เมืองเชียงแสน ให้ยกทัพมาตีเมืองเชียงใหม่ให้ได้ในฤดูฝน เพื่อเตรียมเรือรบ เรือลำเลียง รวมทั้งเสบียงอาหารส่งมายังกองทัพอะแซหวุ่นกี้ที่จะเข้ามาตีเมืองไทยในต้นฤดูแล้ง แต่ต้องถอยกลับไปเชียงแสน เมื่อทราบว่ากองทัพไทยยกขึ้นไปป้องกันเมืองเชียงใหม่
ในปี พ.ศ. 2318 พระเจ้าจิงกูจา ราชโอรสพระเจ้ามังระขึ้นครองราชย์ต้องการได้แว่นแคว้นล้านนาไทย 57 หัวเมืองไว้ในอำนาจ จึงแต่งกองทัพมาสมทบ กับกองทัพของโปมะยุง่วนที่เมืองเชียงแสน เข้าตีเมืองเชียงใหม่ในปี พ.ศ. 2319 เจ้าเมืองเชียงใหม่ต้องทิ้งเมืองอพยพผู้คนมายังเมืองสรรคโลก เจ้าพระยาสุรสีห์คุมกองทัพเมืองเหนือ ไปสมทบกับพระยากาวิละ เจ้าเมืองลำปาง ยกไปตีเมืองเชียงใหม่คืนจากพม่า โปมะยุง่วนต้องถอยทัพกลับไปเมืองเชียงแสนอีก
ในปี พ.ศ. 2330 พระเจ้าปดุงยกกองทัพใหญ่มาปราบปรามหัวเมืองประเทศราชทางเหนือคือ เมืองเชียงรุ่ง และเมืองเชียงตุง โปมะยุง่วนคุมกำลังจากเมืองเชียงแสน มาช่วยตีเมืองฝางด้วย เมื่อตีได้แล้วก็กลับมาเมืองเชียงแสน แต่ถูกเจ้าเมืองต่าง ๆ ในแว่นแค้นล้านนา รวมกำลังเข้าขับไล่พม่าออกจากเมืองเชียงแสน และถูกจับตัวได้ที่เมืองเชียงรายแล้วถูกส่งตัวมายังกรุงเทพ รัชกาลที่ 1 โปรดเกล้าฯ ให้ซักถามโปมะยุง่วนเกี่ยวกับข้อราชการต่าง ๆ ภายหลังได้รวบรวมเป็นเรื่องเรียกว่า "คำให้การชาวอังวะ" หรือ "คำให้การมะยิหวุ่น"
โป่มะยุง่วนครองเมืองเชียงใหม่ตั้งแต่ พ.ศ. 2311 - พ.ศ. 2317 รวมระยะเวลาได้ 5 ปี แต่นั้นมาพม่าก็สิ้นอำนาจในล้านนาโดยสิ้นเชิง
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ () คือตึกระฟ้าสูง 56 ชั้น ตั้งอยู่ในเขตปทุมวัน กรุงเทพมหานคร อาคารเป็นที่ตั้งของโรงแรมซึ่งเป็นส่วนหนึ่งของ บมจ.โรงแรมเซ็นทรัลพลาซา ของกลุ่มเซ็นทรัล
โรงแรมแห่งนี้เป็นส่วนหนึ่งของศูนย์การค้าเซ็นทรัลเวิลด์ ซึ่งเป็นส่วนต่อขยายของอาคารเวิลด์เทรดเซ็นเตอร์เดิม และมีการต่อเติมพื้นที่สาธารณะของโรงแรม ได้แก่ ลานจอดรถ และศูนย์ประชุมบางกอก คอนเวนชัน เซ็นเตอร์ แอท เซ็นทรัลเวิลด์ ซึ่งอยู่บนชั้นที่ 22 และ 23 ของโรงแรม โดยสามารถเข้าถึงได้จากลิฟต์ของโรงแรม ศูนย์ประชุมเปิดในเดือนกรกฎาคม พ.ศ. 2550 โดยเริ่มใช้งานครั้งแรกในงานเลี้ยงรับรางวัลและกิจกรรมอื่น ๆ ในงานเทศกาลภาพยนตร์นานาชาติกรุงเทพ ครั้งที่ 7 พ.ศ. 2550
อาคารโรงแรมสูงขึ้นเหนือแท่นในฐานะแลนด์มาร์คหนึ่งของเส้นขอบฟ้ากรุงเทพมหานคร อาคารทรงกระบอกซึ่งสร้างด้วยเหล็กและกระจกด้วยมีความสูงโดยตรงจากถนนประมาณ 189 เมตร มีการแสดงออกทางสถาปัตยกรรมด้วยการจัดการแถบแนวนอนวางทับอยู่บนโครงแนวตั้ง และมีโครงเหล็กโค้งคล้ายดอกบัวประกอบเป็นชั้นนอกสุดของอาคาร ปัจจุบันเป็นอาคารที่สูงที่สุดอันดับ 12 ของประเทศไทย
โรงแรมเพนนินซูล่า
โรงแรมเพนนินซูลา กรุงเทพฯ () คือโรงแรมหรูแห่งหนึ่ง ตั้งอยู่ที่ถนนเจริญนคร ริมฝั่งแม่น้ำเจ้าพระยา โรงแรมเป็นส่วนหนึ่งของกลุ่มโรงแรมเพนนินซูลาซึ่งตั้งอยู่ในฮ่องกง เจ้าของคือ บริษัท โรงแรมฮ่องกงและเซี่ยงไฮ้ จำกัด โรงแรมเพนนินซูลา กรุงเทพฯ ได้รับรางวัลมาอย่างมากมายสำหรับความหรูหรา รวมถึงโรงแรมอันดับหนึ่งของโลกและอันดับหนึ่งของเอเชียและโรงแรมที่ดีที่สุดในกรุงเทพฯ เนื่องจากโครงสร้างที่มีรูปร่างเป็นตัวดับเบิลยู ทำให้แขกทุกคนสามารถมองเห็นทิวทัศน์ของแม่น้ำทั้ง 370 ห้องของโรงแรม
หนึ่งในลักษณะเด่นของโรงแรมคือ สถานที่ตั้งของโรงแรมที่สะดวกในการเดินทาง สู่ย่านธุรกิจ ศูนย์การค้า และสถานท่องเที่ยวอีกหลายแห่งใจกลางเมืองกรุงเทพฯ โรงแรมฯมีบริการเฮลิคอปเตอร์, บริการรถลีมูซีนด้วยรถยนต์โรสรอยล์และรถยนต์บีเอ็มดับเบิลยูซีรีส์ 7 จัดการขนส่งผู้โดยสารจากสนามบินหลัก 2 แห่งของกรุงเทพฯ (สนามบินสุวรรณภูมิและสนามบินดอนเมือง) นอกจากนี้โรงแรมฯยังมีบริการรถตุ๊กตุ๊กและเรือข้ามฟากไว้บริการแขกอีกด้วย โรงแรมยังมีห้องอาหาร 5 ร้าน ได้แก่ เหม่ยเจียง ซึ่งบริการอาหารจีนกวางตุ้ง ทิพย์ธาราซึ่งบริการอาหารไทย ร้านริเวอร์คาเฟ่ แอนด์ เทอเรสซ์ในเมนูอาหารนานาชาติ และห้องอาหารเดอะ ล็อบบี้
สปาของโรงแรมเสนอการดูแลร่างกายอย่างเต็มที่ การนวด และการบำรุงผิวหน้า ในเดือนกุมภาพันธ์ พ.ศ. 2553 สปาได้รับการโหวตให้เป็นหนึ่งในสิบสปาแห่งเอเชีย และใน พ.ศ. 2558 สปาได้รับเลือกเป็นอันดับ 1 โดยนิตยสารแทรฟเวิล แอนด์ ไลเซอร์ (Travel and Leisure Magazine) บนพื้นล่างของโรงแรมมีสระว่ายน้ำสามระดับขนาด 88 เมตร ริมฝั่งของแม่น้ำเจ้าพระยา สิ่งอำนวยความสะดวกรวมถึงห้องอบไอน้ำ ซาวน่า สระน้ำวน และสระแช่ตัว และห้องฟิตเนส
บาทฮ็อมบวร์คฟอร์แดร์เฮอเออ
บาทฮ็อมบวร์คฟอร์แดร์เฮอเออ () เป็นเมืองในรัฐเฮ็สเซิน ประเทศเยอรมนี บาทฮ็อมบวร์คเป็นเมืองสปาและศูนย์การประชุม มีประชากรจำนวน 52,000 คน เมืองนี้มีคำขวัญประจำเมืองคือ "อากาศและวิถีชีวิตของแชมเปญ"
เมืองบาทฮ็อมบวร์คนี้ตั้งอยู่ที่จุดรวมของแม่น้ำไรน์และแม่น้ำไมน์ อยู่ใกล้ ๆ กับเมืองแฟรงก์เฟิร์ต "บาท" (Bad) ได้มีขึ้นในปี ค.ศ. 1912 ปัจจุบันเมืองนี้มีชื่อเสียงจากการเป็นเมืองสปาและกาสิโน โดยได้รับฉายาว่าเป็น "มารดาแห่งมอนเตการ์โล" โดยค่าครองชีพในเมืองนี้สูงมาก เมืองนี้เป็นที่อยู่อาศัยของกลุ่มคนชั้นสูงที่อาจจะไปทำงานในเมืองแฟรงก์เฟิร์ตแบบไปเช้าเย็นกลับก็ได้ เมืองนี้ยังเป็นที่ตั้งของบริษัทมากมาย โดยผู้อยู่อาศัยมีจำนวนไม่เท่าแรงงานจึงมีการเดินทางมาทำงานจากเมืองอื่น
วุ้นมะพร้าว
วุ้นมะพร้าว หรือ วุ้นสวรรค์ () เป็นขนมชนิดหนึ่งที่มีลักษณะหนึบ ๆ สีใส และลักษณะคล้ายเยลลี่ ผลิตจากการหมักน้ำมะพร้าวผ่านประมวลการทำให้แข็งตัวจนกลายเป็นเซลลูโลสโดยใช้ "Acetobacter xylinum" เชื่อกันว่าวุ้นมะพร้าวมีต้นกำเนิดมาจากประเทศฟิลิปปินส์ ซึ่งที่นั่น วุ้นมะพร้าวเป็นขนมหวานที่ได้รับความนิยมอย่างมาก โดยสามารถกินกับของดอง เครื่องดื่มชนิดต่าง ๆ ไอศกรีม พุดดิง และผลไม้รวมได้
แผ่นวุ้นที่เกิดจากการหมักโดยจุลินทรีย์ A. xylinum เป็นพอลิเมอร์ของน้ำตาลกลูโคสต่อกันด้วยพันธะบีตา-1,4 ไกลโคซิดิก (b-1,4 glycosidic bond) หรืออาจเรียกว่าเป็นเนื้อเยื่อประเภทเซลลูโลส จากโครงสร้างทางเคมีของวุ้นน้ำมะพร้าวทำให้น้ำย่อยหรือเอนไซม์ในระบบทางเดินอาหารของมนุษย์ไม่สามารถย่อยได้  จึงถูกจัดเป็นสารอาหารประเภทเส้นใยอาหาร (dietary fiber) และจากคุณสมบัตินี้จึงทำให้สามารถใช้วุ้นน้ำมะพร้าวเป็นส่วนของอาหารในการลดน้ำหนักได้ และมีประโยชน์ในแง่การส่งเสริมสุขภาพช่วยระบบขับถ่าย วุ้นน้ำมะพร้าวสามารถนำมาแปรรูปเป็นอาหารคาวหวานได้หลายชนิด เช่น วุ้นลอยแก้วรวมมิตร นำมาแทนปลาหมึกหรือแมงกะพรุนในอาหารประเภทต่าง ๆ  นอกจากนี้ยังนิยมนำมาผสมในเยลลี่ โยเกิร์ต และไอศกรีม
ทฤฒมน ธวัลกรภคณัช
ทฤฒมน ธวัลกรภคณัช หรือชื่อเดิม นภัสสร ช่วยเกิด ชื่อเล่น ลูกเกด เกิดเมื่อวันที่ 3 สิงหาคม พ.ศ. 2535 เป็นนักแสดง ชาวไทย ระดับชั้นประถมศึกษาจาก โรงเรียนสวนกุหลาบวิทยาลัย นนทบุรี สำเร็จการศึกษาระดับประกาศนียบัตรวิชาชีพวิทยาลัยเทคโนโลยีสยามบริหารธุรกิจนนทบุรี ระดับปริญญาตรีที่มหาวิทยาลัยนอร์ทกรุงเทพ คณะนิเทศศาสตร์ สาขาโฆษณาและประชาสัมพันธ์ ปัจจุบัน กำลังศึกษาระดับปริญญาโท หลักสูตรบริหารธุรกิจมหาบัณฑิต มหาวิทยาลัยศรีปทุม ลูกเกดใช้ชื่อใหม่คือ ทฤฒมน ครั้งแรกในละครเพื่อนรัก เพื่อนริษยา
ก้าวแรกในวงการบันเทิง คนทุกคนมีโอกาสมากมายในชีวิต ขึ้นอยู่กับว่าคุณจะทำโอกาสต่าง ๆ เหล่านั้นที่คุณได้รับได้ดีมากน้อยแค่ไหน ลูกเกดคิดว่ามันขึ้นอยู่กับตัวเรา เพราะว่าเมื่อมีโอกาสเข้ามาแล้ว เราควรเลือกที่จะตัดสินใจทำอะไรกับมัน เราควรเห็นค่า และทุ่มเทกับมันมากแค่ไหน และลูกเกดก็ได้รับโอกาสนั้น
โอกาสครั้งนั้น เป็นสิ่งที่ทำให้ลูกเกดได้พลิกผันเข้ามาทำงานในวงการบันเทิงอย่างเต็มตัว ในตอนนั้นคุณลุงบอกว่า ช่อง3 มีโครงการประกวดชิงดาวกับฟูจิชะ แล้วคุณลุงอยากให้ประกวด แต่ลูกเกดเองก็ยุ่งมากทั้งเรียนทำโปรเจกต์จบและโรงเรียนได้ส่งลูกเข้ารับนักเรียนรางวัลพระราชทาน ซึ่งตอนนั้นใจไม่อยากประกวดเพราะอยากทำสิ่งที่ทำอยู่ให้เต็มที่และดีที่สุดก่อนแต่ความจริงลูกเกดชอบงานด้านนี้นะ ในที่สุดลูกเกดก็ได้เข้าร่วมการประกวดในครั้งนั้นตอนนั้นที่ไปประกวดลูกเกดไม่ได้คาดหวังอะไรมาก เพราะว่ามีผู้เข้าร่วมประกวด เป็นพันๆคน และทุกคนก็สวยมากแต่ละคนต้องมีความสามารถ เก่งๆกันทุกคนทั้งนั้น หลังจากนั้นด้วยความพยายาม ตั้งใจ และเชื่อมั่นที่ทำให้ลูกเกด ประสบความสำเร็จได้รับรางวัลชนะเลิศโครงการประกวดชิงดาวกับฟูจิชะและได้เซ็นต์สัญญากับ
โพลีพลัสพร้อมเป็นนักแสดงอย่างเต็มตัว
ผลงานละครเรื่องแรกคือ รักออกอากาศ ที่ออกอากาศทางสถานีโทรทัศน์ไทยทีวีสี ช่อง 3 ลูกเกดรับบทเป็นเอมี่ แสดงคู่กับ แมทธิว แมทธิว ฉันทวานิช โดยมี อ๋อม อรรคพันธ์ นะมาตร์ และ เชอรี่ เข็มอัปสร สิริสุขะ รับบทเป็น พระเอก - นางเอก จากละครเรื่อง รักออกอากาศ ทำให้ ลูกเกด เป็นที่รู้จักมากขึ้น
อินฟันตาเอเลนา ดัชเชสแห่งลูโก
อินฟันตาเอเลนา ดัชเชสแห่งลูโก (; ประสูติ: 20 ธันวาคม พ.ศ. 2506) หรือพระนามเต็มว่า เอเลนา มารีอา อีซาเบล โดมีนีกา เด ซีโลส เด บอร์บอน อี เกรเซีย () เป็นพระราชธิดาในสมเด็จพระราชาธิบดีควน การ์โลสที่ 1 กับสมเด็จพระราชินีโซเฟียแห่งสเปน ทั้งเป็นพระเชษฐภคินีในอินฟันตากริสตีนา เฟเดรีกา และสมเด็จพระราชาธิบดีเฟลีเปที่ 6
อินฟันตาเอเลนา เสกสมรสและหย่ากับไคเม เด มารีชาลาร์ มีพระบุตรด้วยกันสองคน ทั้งนี้พระองค์อยู่ในลำดับที่ 3 ของการสืบราชบัลลังก์ของสเปน และทรงประกอบพระกรณียกิจในต่างประเทศในฐานะตัวแทนของพระราชวงศ์
อินฟันตาเอเลนา ดัชเชสแห่งลูโก มีพระนามเต็มว่า เอเลนา มารีอา อีซาเบล โดมีนีกา เด ซีโลส ประสูติเมื่อวันที่ 20 ธันวาคม พ.ศ. 2506 ณ มาดริด ประเทศสเปน พระราชธิดาในสมเด็จพระราชาธิบดีควน การ์โลสที่ 1 กับสมเด็จพระราชินีโซเฟียแห่งสเปน มีพระขนิษฐาและพระอนุชาคือ อินฟันตากริสตีนา เฟเดรีกา และสมเด็จพระราชาธิบดีเฟลีเปที่ 6 ตามลำดับ
พระองค์สำเร็จการศึกษาจากโรงเรียนซานตามารีอาเดลกามีโน (Colegio de Santa María del Camino) และสำเร็จการศึกษาจากวิทยาลัยครุศาสตร์เอสกูนี (Escuela Universitaria de Magisterio ESCUNI) ในมาดริด และมหาวิทยาลัยเอ็กซิเตอร์จากสหราชอาณาจักร
นอกจากภาษาสเปน พระองค์สามารถรับสั่งภาษาอังกฤษ และฝรั่งเศส
อินฟันตาเอเลนาทรงพบรักกับไคเม เด มารีชาลาร์ บุตรของเคานต์และเคาน์เตสแห่งรีปัลดา เมื่อครั้งศึกษาในสาขาวิชาวรรณคดีฝรั่งเศสในปารีส เมื่อ พ.ศ. 2530 ก่อนเสกสมรสกันเมื่อวันที่ 18 มีนาคม พ.ศ. 2538 ณ อาสนวิหารเซบียา ในการนี้สมเด็จพระราชาธิบดีควน การ์โลสที่ 1 ได้ทรงสถาปนาพระอิสริยยศเป็น "ดัชเชสแห่งลูโก" ทั้งสองมีพระบุตรด้วยกันสองคน คือวันที่ 13 พฤศจิกายน พ.ศ. 2550 ได้มีประกาศว่าอินฟันตาเอเลนาได้ทรงแยกกันอยู่กับพระสวามี เดือนพฤศจิกายน พ.ศ. 2552 มีข่าวลือแพร่สะพัดว่าทั้งสองจะหย่ากัน วันที่ 29 พฤศจิกายนปีเดียวกันนั้นได้มีการเผยแพร่เอกสารเรื่องการหย่าร้างของทั้งสอง ลุมาวันที่ 21 มกราคม พ.ศ. 2553 ทั้งสองได้หย่าร้างกันที่สำนักพระราชวัง และถูกประกาศอย่างเป็นทางการเมื่อวันที่ 9 กุมภาพันธ์ปีเดียวกัน โดยไคเม เด มารีชาลาร์ อดีตพระสวามีจะไม่มียศเป็น "ดยุกแห่งลูโก" และมิได้เป็นสมาชิกพระบรมวงศานุวงศ์แห่งสเปนนับแต่วันที่หย่าเป็นต้นไป
กองทัพรัฐเอกราชโครเอเชีย
กองทัพรัฐเอกราชโครเอเชีย ( - HOS) เป็นกองกำลังทหารของรัฐเอกราชโครเอเชีย ก่อตั้งในเดือนพฤศจิกายน พ.ศ. 2487 มีกองกำลังกึ่งทหารประกอบในกองทัพ 2 หน่วย คือ กองกำลังแห่งชาติโครเอเชีย (Domobrani) และ กองกำลังอุสตาซา
กองทัพรัฐเอกราชได้จัดกองกำลังทหารทั้งหมด 18 กองพล แบ่งเป็น ทหารราบ 13 กองพล ทหารภูเขา กับ หน่วยเคลื่อนที่เร็ว อย่างละ 2 กองพล และ กองกำลังสำรอง 1 กองพล รวมกับ ทหารปืนใหญ่ และ หน่วยสนับสนุน ในระยะต่อมาได้จัดตั้งหน่วยทหารยานเกราะ ซึ่งอาวุธยุทธภัณฑ์ส่วนใหญ่ได้รับการสนับสนุนจากเวร์มัคท์
จงกลกิ่งเทียน
จงกลกิ่งเทียน เป็นหนึ่งในนวนิยายของแก้วเก้าแนวลึกลับสยองขวัญ เคยได้รับการสร้างเป็นละครโทรทัศน์ครั้งแรกเมื่อปี พ.ศ. 2553 ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ทีวีซีน จำกัด
ผลิตโดย : บริษัท ทีวีซีน จำกัด
บทประพันธ์ : แก้วเก้า
บทโทรทัศน์ : เอกลิขิต
กำกับการแสดงโดย : อดุลย์ บุญบุตร
ออกอากาศทาง : ไทยทีวีสีช่อง 3
เริ่มตอนแรก : วันศุกร์ที่ 26 มีนาคม พ.ศ. 2553-วันอาทิตย์ที่ 18 เมษายน พ.ศ. 2553
บ้วนฮ่วยเหลา
บ้วนฮ่วยเหลา ตามสำเนียงฮกเกี้ยน หรือ ว่านฮวาโหลว ตามสำเนียงกลาง () แปลว่า หอหมื่นบุปผา (Pavilion of Ten Thousand Flowers) เป็นชื่อนิยายจีนซึ่ง หลีโหวตึ๊ง ตามสำเนียงฮกเกี้ยน หรือ หลี อฺวี่ถัง ตามสำเนียงกลาง (李雨堂) ประพันธ์ขึ้นในสมัยราชวงศ์ชิง
ชื่อเต็มของนิยายเรื่องนี้ คือ "บ้วนฮ่วยเหลาเอียเปาเต็กเอี้ยนหงี" ตามสำเนียงฮกเกี้ยน หรือ "ว่านฮวาโหลวหยางเปาตี๋หยั่นอี้" ตามสำเนียงกลาง (萬花樓楊包狄演義) แปลว่า "หอหมื่นบุปผา: วีรคติเอียเปาเต็ก" (Pavilion of Ten Thousand Flowers: Romance of Yang, Bao and Di)
เอียเปาเต็กนั้น หมายถึง บุคคลสามคนดังต่อไปนี้ตามลำดับ คือ
เรื่อง "บ้วนฮ่วยเหลา" นั้นเริ่มขึ้นที่หอหมื่นบุปผาอันเป็นสถานที่ที่เต็กเซงและเปาบุ้นจิ้นมาพบกันเป็นครั้งแรก มีเนื้อหาเกี่ยวกับการรบของเอียจงเปาและเต็กเซง ตลอดจนการตัดสินคดีของเปาบุ้นจิ้น ซึ่งรวมถึงคดีแมวป่าสับเปลี่ยนพระโอรส
ภาคต่อของ "บ้วนฮ่วยเหลา" คือ "โหงวโฮ้วเพงไซ" ตามสำเนียงฮกเกี้ยน หรือ "อู๋หู่ผิงซี" ตามสำเนียงกลาง (五虎平西) แปลว่า ห้าเสือพิชิตประจิม (Five Tigers Conquering the West) และ "โหงวโฮ้วเพงหนำ" ตามสำเนียงฮกเกี้ยน หรือ "อู๋หู่ผิงหนัน" ตามสำเนียงกลาง (五虎平南) แปลว่า ห้าเสือพิชิตปักษ์ใต้ (Five Tigers Conquering the South)
"บ้วนฮ่วยเหลา" แปลเป็นภาษาไทยเมื่อนานมาแล้ว สมเด็จพระเจ้าบรมวงศ์เธอ กรมพระยาดำรงราชานุภาพ ตรัสว่า
"เรื่อง "บ้วนฮ่วยเหลา" สันนิษฐานว่า สมเด็จเจ้าพระยาบรมมหาศรีสุริยวงศ์ให้แปล (คราวเดียวกับเรื่อง "โหงวโฮ้วเพงหนำ") เป็นหนังสือสิบสามเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2423 เป็นสมุดหนึ่งเล่ม [...]
"เรื่อง "โหงวโฮ้วเพงหนำ" สมเด็จเจ้าพระยาบรมมหาศรีสุริยวงศ์ให้จีนโตแปลเมื่อ พ.ศ. 2400 เป็นหนังสือหกเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2429 เป็นสมุดหนึ่งเล่ม"
ไทป์ 96
ไทป์ 96 () คือ รถถังหลักยุคที่3ของจีน โดยเป็นรถถังที่มีต้นแบบจากไทป์ 85-III ซึ่งมันได้เข้าประจำการกองทัพปลดปล่อยประชาชนในปี1997
กุหลาบซ่อนหนาม
กุหลาบซ่อนหนาม เป็นละครโทรทัศน์ไทย แนวดราม่า ออกฉายเมื่อวันที่ 22 มกราคม พ.ศ. 2553 ถึงวันที่ 13 กุมภาพันธ์ พ.ศ. 2553 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์โดย บุษยมาส เขียนบทโทรทัศน์โดย สนุกคิด-สนิทเขียน กำกับการแสดงโดย ผิน เกรียงไกรสกุล
อันดับโลกหญิงฟีฟ่า
อันดับโลกหญิงฟีฟ่า () สำหรับฟุตบอลได้มีการแนะนำให้รู้จักตั้งแต่ ค.ศ. 2003 โดยมีการประกาศการจัดอันดับเป็นครั้งแรกในเดือนมีนาคมของปีนั้น ตามการจัดอันดับโลกฟีฟ่าของทีมชาย โดยพยายามเปรียบเทียบถึงความแข็งแกร่งของฟุตบอลหญิงทีมชาติในช่วงเวลาต่าง ๆผลจากสองอันดับแรกในระบบการจัดอันดับโลกหญิงฟีฟ่ามีความต่างจากระบบการจัดระดับฟุตบอลแบบอีโลเป็นอย่างมาก โดยการจัดอันดับสำหรับทีมที่แข่งขันน้อยกว่า 30 นัดควรจะได้รับการพิจารณาชั่วคราว
ในวันที่ทีมชาติเยอรมนีและทีมชาติสหรัฐอเมริกาได้เป็นผู้นำเพียงสองทีมในการจัดอันดับ สองทีมนี้ได้เลื่อนขึ้นไปสองอันดับจากที่เคยอยู่อันดับสามตามที่ได้จัดไว้ในเดือนตุลาคม ค.ศ. 2003 ทันทีหลังจากมีการแข่งขันฟุตบอลโลกหญิง 2003 มาจนกระทั่งการจัดอันดับในเดือนธันวาคม ค.ศ. 2008 ทีมชาติเยอรมนีอยู่อันดับสามถัดจากทีมชาตินอร์เวย์ที่อยู่ในสองอันดับแรก และหลุดออกจากสองอันดับแรกในเดือนมีนาคม ค.ศ. 2009 โดยมีทีมชาติบราซิลเข้ามาแทนที่ กระนั้น ทีมชาติเยอรมนีก็ได้ประสบความสำเร็จในการป้องกันตำแหน่งฟุตบอลชิงแชมป์แห่งชาติยุโรปหญิง 2009 และขึ้นมาอยู่ในสองอันดับแรกของการจัดอันดับในเดือนกันยายน ค.ศ. 2009 อีกครั้ง ที่พวกเธอยังคงอยู่ในอันดับดังกล่าว
การจัดอันดับโลกฟีฟ่า/โคคา-โคล่าครั้งล่าสุดได้ประกาศ ณ เดือนมีนาคม ค.ศ. 2014 จะเห็นได้ว่ามีหนึ่งการเปลี่ยนแปลงใน 10 อันดับแรกที่เคยจัดในเดือนธันวาคม ค.ศ. 2013 ซึ่งเป็นช่วงก่อนหน้า โดยทีมชาติอังกฤษได้เลื่อนขึ้นไปสามอันดับ ในขณะที่ทีมชาติออสเตรเลียร่วงจากอันดับเก้ามาสู่อันดับที่ 11 ส่วนทีมชาติสหรัฐอเมริกา, เยอรมนี และญี่ปุ่นยังคงอยู่ในสามอันดับแรก และถัดจากสามทีมดังกล่าว คือทีมชาติฝรั่งเศสที่ขึ้นมาหนึ่งอันดับโดยอยู่ในอันดับสี่ซึ่งเป็นอันดับสูงสุดเท่าที่เคยจัดมาของทีม ส่วนทีมชาติสวีเดนก็ขึ้นมาหนึ่งอันดับโดยอยู่ในอันดับห้า ในขณะที่ทีมชาติบราซิลร่วงจากอันดับสี่ไปสู่อันดับหก ซึ่งเป็นอันดับต่ำสุดของทีมนี้ในรอบเกือบเจ็ดปี และทีมชาติแคนาดายังคงอยู่ในอันดับเจ็ด ส่วนทีมชาติเกาหลีเหนือขึ้นจากอันดับ 10 สู่อันดับเก้า และทีมชาตินอร์เวย์ตกไปสองอันดับโดยได้อยู่ในอันดับ 10 ทั้งนี้ มีสี่ทีมที่ได้ขึ้นมาอยู่ในอันดับสูงสุดเท่าที่เคยจัดมา ซึ่งได้แก่ ทีมชาติฝรั่งเศส ตลอดจนทีมชาติสกอตแลนด์ (อันดับที่ 19), ทีมชาติเบลเยียม (อันดับที่ 26) และทีมชาติชิลี (อันดับที่ 41)
ชางลั่งถิง
ชางลั่งถิงหรือพลับพลาเกลียวคลื่น (อังกฤษ: Canglang Pavilion; ) มีชื่อที่แปลเป็นภาษาอังกฤษหลากหลายว่า the "Great Wave Pavilion" หรือ "Surging Wave Pavilion" หรือ "Blue Wave Pavilion" เป็นหนึ่งในสวนโบราณ เมืองซูโจวที่ได้รับการยกย่องโดยองค์การการศึกษา วิทยาศาสตร์ และวัฒนธรรมแห่งสหประชาชาติ ให้เป็นมรดกโลกอีกแห่งหนึ่ง ชางลั่งถิงตั้งอยู่ที่เลขที่ 3 ถนนชางลั่งถิงในเมืองซูโจว มณฑลเจียงซู ประเทศสาธารณรัฐประชาชนจีน สวนแห่งนี้เป็นหนึ่งในสี่สวนที่มีชื่อเสียงมากที่สุดในเมืองซูโจวและยังเป็นสวนที่มีอายุเก่าแก่มากที่สุดแห่งหนึ่ง เนื่องจากสามารถสืบค้นประวัติของสวนย้อนหลังได้ถึงสมัยราชวงศ์ซ่งเหนือ (Northern Song Dynasty) ในราวปี ค.ศ. 906-1127
ชางลั่งถิงสร้างขึ้นเมือปี ค.ศ. 1044 โดยบัณฑิตและข้าราชการในสมัยราชวงศ์ซ่ง ซูซุนชิง (Su Shunqing; 1008–1048) สวนแห่งนี้จึงเป็นสวนที่มีอายุเก่าแก่ที่สุดในบรรดาสวนโบราณเมืองซูโจวที่ได้รับการบันทึกให้เป็นมรดกโลกโดยองค์การการศึกษา วิทยาศาสตร์ และวัฒนธรรมแห่งสหประชาชาติ โดยคงผังการออกแบบเช่นเดียวกับต้นฉบับในสมัยราชวงศ์ซ่งไว้ ชื่อของสวนได้มาจากบทกวีชื่อ ""ชาวประมง" "(Fishermen)"" โดยนักประพันธ์ชื่อ ชวูหยวน (อังกฤษ: Qu Yuan; จีน: 屈原; 340BCE-278BCE) ซึ่งเขียนโดยกวีจากทางใต้ของรัฐฉู่ (อังกฤษ: Chu; จีน: 楚) ในช่วงของยุครณรัฐ (หรือจั้นกั๋ว; อังกฤษ: Warring States; จีนตัวย่อ: 战国; จีนตัวเต็ม: 戰國時; พินอิน: "Zhànguó" ) ในหนังสือของเขาชื่อ "บทเพลงจากทางใต้ "(อังกฤษ: "Songs of the South "หรือ Chu Ci; จีนตัวเต็ม: 楚辭; จีนตัวย่อ: 楚辞") " กล่าวไว้ว่า "ถ้าแม่น้ำชางลั่งสกปรก ฉันจะล้างเท้าอันเปื้อนโคลนของฉัน หากแต่แม่น้ำชางลั่งสะอาดแล้ว ฉันก็จะล้างริบบิ้นของฉัน (If the Canglang River is dirty I wash my muddy feet; If the Canglang River is clean I wash my ribbon)" บทกวีนี้บรรยายถึงข้าราชการผู้ซึ่อสัตย์ที่ยอมละตำแหน่งทางการเมืองมากกว่าจะยอมกระทำการอันทุจริต เป็นบทกวีที่ซูซุนชิงเลือกใช้เพื่อสะท้อนความรู้สึกของเขาที่ถูกปลดและย้ายมาอยู่ในเมืองซูโจว
หลังจากที่ซูซุนชิงเสียชีวิตลง มีการเปลี่ยนเจ้าของสวนหลายครั้งรวมถึงถูกปล่อยทิ้งร้างไป จนถึงปี ค.ศ. 1696 ซ่งลั่ว (Song Luo) ผู้ปกครองมณฑลเจียงซูได้บูรณะส่วนขึ้นใหม่ ในปี ค.ศ. 1955 จึงมีการเปิดสวนให้ประชาชนทั่วไปได้เข้าชม
สวนชางลั่งถิงแตกต่างจากสวนแห่งอื่นตรงที่เน้นความกลมกลืนระหว่างอาคารที่มนุษย์สร้างขึ้นกับสภาพแวดล้อมธรรมชาติเข้าด้วยกัน ด้วยขนาด 1.6 เฮกตาร์ (ha; hectare) แห่งนี้แบ่งพื้นที่ออกเป็นสองส่วนสำคัญ คือสวนส่วนตะวันออกและตะวันตก การออกแบบได้ผสมผสานให้เข้ากับธรรมชาติด้วยการเลียนแบบเนินเขาธรรมชาติ มีการปลูกต้นไม้และต้นไผ่ที่สร้างความรู้สึกเสมือนเดินอยู่ในป่าจริง ๆ นอกจากนี้ยังมีศาลาที่เชื่อมเนินเขาและสระน้ำเข้าด้วยกัน สถาปัตยกรรมภายในสวนแห่งนี้มีความเรียบง่ายและบ่งชัดถึงลักษณะดั้งเดิมของการออกแบบสมัยราชวงศ์ชิง (ค.ศ. 1644-1911) ได้เป็นอย่างดี ทางเดินคดเคี้ยวรอบสวนเชื่อมจุดชมวิวต่าง ๆ ภายในสวนเข้าด้วยกัน ผนังของทางเดินนั้นมีหน้าต่างไม้ฉลุแกะสลักถึง 108 บาน ซึ่งแต่ละบานมีการออกแบบที่เป็นเอกลักษณ์เฉพาะของตนเอง
สวนทุ่ยซือ
สวนทุ่ยซือ (อังกฤษ: Retreat & Reflection Garden;) เป็นสวนโบราณที่โดดเด่นแห่งหนึ่งในประเทศจีน ตั้งอยู่ที่เมืองถงหลี่ (อังกฤษ: Tongli, Tong-Li; จีน: 同里; พินอิน: "Tónglǐ")) ในอู๋เจียง (อังกฤษ: Wujiang; จีนตัวย่อ: 吴江区; จีนตัวเต็ม: 吳江區; พินอิน: "Wújiāng Qū"),) มณฑลเจียงซู (อังกฤษ: Jiangsu; จีนตัวย่อ: 江苏省; จีนตัวเต็ม: 江蘇省; พินอิน: Jiāngsū shěng) ประเทศสาธารณรัฐประชาชนจีน ในปี ค.ศ. 2001 สวนแห่งนี้ยังได้รับการบันทึกเป็นมรดกโลกร่วมกับสวนโบราณ เมืองซูโจว แห่งอื่น ๆ โดยองค์การการศึกษา วิทยาศาสตร์ และวัฒนธรรมแห่งสหประชาชาติ
สวนทุ่ยซือสร้างขึ้นเมืองปี ค.ศ. 1885 โดยเหรินหลานเซิง (อังกฤษ: Ren Lansheng; จีนตัวย่อ: 任兰生; พินอิน: Rènlánshēng) ข้าราชการในราชสำนักซึ่งทำงานอยู่ในมณฑลอานฮุย (อังกฤษ: Anhui province; จีน: 安徽; พินอิน: "Ānhuī") ผู้ถูกกล่าวหาว่ามีความผิด ชื่อของสวนได้มาจากบทกวีที่มีชื่อว่าจั่วฉวน (อังกฤษ: Zho Zhuan; จีน: 左傳; พินอิน: Zuǒ chuán) หรือตำนานของจั่วชิวหมิง ("Zhuo Qiuming's Chronicles; จีน ": 左丘明; พินอิน: "Zuǒ Qiūmíng) "ซึ่งกล่าวว่า "Lin Fu really is a gentleman when he forwards proposals, he shows loyalty to his country, when he retreats he reflects and mends his ways". โดยมีหยวนหลง (อังกฤษ: Yuanlong; จีนตัวย่อ: 袁龙) เป็นผู้ออกแบบสวน
ด้วยขนาด สวนแห่งนี้ได้แบ่งพื้นที่สวนเป็นส่วนอาคารที่พักอาศัยในพื้นที่ตะวันออก และเป็นสวนหลักในพื้นที่ตะวันตก มีสวนขนาดเล็กสองแห่งเชื่อมส่วนทั้งสอง การออกแบบสวนแห่งนี้มีความแปลกใหม่จากสวนแบบดั้งเดิมคือใช้แกนทิศตะวันออกและตะวันตกแทนการออกแบบในแนวทิศเหนือและทิศใต้ที่นิยมกัน รูปแบบการวางอาคารโดยรอบสระน้ำใช้หลักการอยู่ใกล้น้ำซึ่งเป็นการก่อสร้างอาคารให้ตั้งอยู่เหนือขอบสระน้ำ จึงเป็นที่มาของชื่อที่นิยมเรียกสวนแห่งนี้อีกชื่อหนึ่งว่า "สวนลอยน้ำ (The Garden Floating on Water)"
เกาะน้อย (กรุงเทพมหานคร)
เกาะน้อย เป็นเกาะขนาดเล็กเกาะหนึ่งกลางแม่น้ำเจ้าพระยา ด้านหน้าวัดอรุณราชวรารามราชวรมหาวิหาร บนเกาะมีเก๋งจีนขนาดน้อยหลังหนึ่ง และมีต้นอินทผลัมสองหรือสามต้นขึ้นอยู่
มีภาพเพียงไม่กี่ชิ้นที่แสดงความมีตัวตนของเกาะน้อย ภาพหนึ่งที่มีชื่อเสียงคือ "ภาพเงาต้นไม้" ผลงานของฟรานซิศจิตร หรือหลวงอัคนีนฤมิตร (จิตร จิตราคนี) ที่ถ่ายเมื่อปี พ.ศ. 2407 นอกจากนี้เกาะน้อยยังปรากฏใน "นิราศยี่สาร" ของ ก.ศ.ร. กุหลาบ (กุหลาบ ตฤษณานนท์) ที่แต่งเมื่อปี พ.ศ. 2422 เมื่อล่องเรือผ่านหน้าวัดอรุณราชวรารามเพื่อไปไหว้พระที่เขายี่สาร ถูกตีพิมพ์ในหนังสือพิมพ์สยามไสมยของหมอสมิธ เมื่อปี พ.ศ. 2427 ความว่า
มีความหมายโดยรวมว่า บริเวณสะพานท่าเรือจ้างมีรูปปั้นจระเข้หินสองตัวอยู่ใกล้กับร่องน้ำที่คั่นระหว่างแผ่นดินใหญ่กับเกาะขนาดน้อยเกาะหนึ่ง รอบเกาะมีเขื่อนคั่นไว้โดยรอบ ปลูกต้นอินทผลัมและมีเก๋งไว้นั่งรับลม
จากการศึกษาค้นคว้าของเอนก นาวิกมูล พบว่าเกาะน้อยถูกขุดลอกไปโดยกองทัพเรือ เนื่องจากกองทัพเรือตั้งอยู่พระราชวังเดิมข้างวัดอรุณราชวรารามนั่นเอง เกาะน้อยจึงกีดขวางการกลับลำของเรือ แต่ขุดลอกไปเมื่อไหร่นั้นไม่เป็นที่ปรากฏ
ประตูพระจันทร์
ประตูพระจันทร์ (อังกฤษ: moon gate; ) คือทางเปิดโล่งลักษณะวงกลมซึ่งเชื่อมต่อจากผนังหรือกำแพงที่ล้อมรอบสวน เป็นส่วนหนึ่งของสถาปัตยกรรมในสวนจีน ประตูพระจันทร์มีความหมายทางจิตวิญญาณหลากหลายแบบแตกต่างกันไปในแต่ละส่วน จุดประสงค์ของประตูนี้ใช้เพื่อเชื้อเชิญชนชั้นสูงหรือผู้มีฐานดีให้เข้าเยี่ยมชมสวน ดังนั้นในอดีตประตูพระจันทร์จึงมักสร้างขึ้นในสวนของผู้สูงศักดิ์เท่านั้น
ในประเทศจีน รูปทรงกลมเหมือนพระจันทร์ของประตูเป็นสัญลักษณ์ของความสมบูรณ์แบบ จากคำกล่าวที่ว่า "ดอกไม้สวยงามเมื่อพระจันทร์เต็มดวง (Flowers are beautiful when the moon is full.)" หรือสิ่งที่เป็นความสุขในชีวิต จากอีกคำกล่าวที่ว่า “มนุษย์มีทั้งสุขและทุกข์ พบเจอและพลัดพราก พระจันทร์ส่องสว่างและริบหรี่ ลอยขึ้นหรือลง (People have sorrow and happiness; they part and meet again. The moon dims or shines; it waxes or wanes.)” นอกจากนั้น ลักษณะที่คล้ายคลึงกับรูปพระจันทร์ไม่เพียงแต่บ่งถึงการอวยพระให้มีความสุขและสนุกสนาน ยังเป็นสัญลักษณ์ของวัฒนธรรมจีนอีกด้วย
ประตูพระจันทร์แบบจีนเป็นต้นแบบให้กับสถาปัตยกรรมของเบอร์มิวดาในช่วงปลายศตวรรษที่ 19 หากแต่ประตูพระจันทร์แบบเบอร์มิวดามีลักษณะแตกต่างเล็กน้อยจากต้นแบบของประเทศจีน โดยมักมีลักษณะเป็นประตูที่ตั้งอย่างอิสระหรือเพียงเชื่อมต่อกับกำแพงที่มีความสูงไม่มาก นอกจากนั้นที่เบอร์มิวดายังมีคำกล่าวว่าหากคู่สมรสใหม่เดินผ่านประตูพระจันทร์แล้วจะนำโชคดีและมีความสุขตลอดไป
ฮาเมส โรดริเกซ
ฮาเมส ดาบิด โรดริเกซ รูบิโอ () เป็นนักฟุตบอลชาวโคลอมเบีย ปัจจุบันเล่นให้กับบาเยิร์นมิวนิก โดยยืมตัวมาจากเรอัลมาดริด และติดทีมชาติโคลอมเบียไปเล่นฟุตบอลโลกรอบสุดท้ายที่บราซิล ในฟุตบอลโลก 2014 และถือเป็นดาวซัลโวในครั้งนั้น โดยยิงไปทั้งหมด 6 ประตู
ฮาเมส โรดริเกซ เกิดที่เมืองกูกูตา ประเทศโคลอมเบีย เป็นบุตรชายของวิลซอน ฮาเมส โรดริเกซ เบดอญญา และมาริอา เดล ปิลาร์ รูบิโอ ชื่อ "ฮาเมส" หรือ "เจมส์" ตามการอ่านออกเสียงแบบสำเนียงอังกฤษ มาจากชื่อเจมส์ บอนด์
โรดริเกซมีแรงบันดาลใจที่อยากจะเป็นนักฟุตบอลจากเหตุการณ์ที่อันเดรส เอสโกบาร์ กองหลังของทีมชาติโคลอมเบียที่ทำเข้าประตูตัวเองในฟุตบอลโลก 1994 ที่สหรัฐอเมริกา ทำให้โคลอมเบียที่ถูกจัดให้หนึ่งในทีมเต็งทีมหนึ่งต้องตกรอบแรก และเมื่อกลับไปที่โคลอมเบีย เอสโกบาร์ก็ถูกยิงเสียชีวิตจากคำสั่งของนักค้ายาเสพติดที่เสียเงินพนัน
โรดริเกซเริ่มต้นการเป็นนักฟุตบอลอาชีพกับสโมสรเอนบิกาโดในโคลอมเบีย และย้ายไปที่อาร์เจนตินากับสโมสรบันฟิลด์ ในปี ค.ศ. 2006 พร้อมทำสถิติเป็นนักฟุตบอลอาชีพที่อายุน้อยที่สุดในอาร์เจนตินา ก่อนจะย้ายมาที่ทวีปยุโรปในประเทศโปรตุเกสกับสโมสรโปร์ตู ด้วยค่าตัว 2.1 ล้านยูโรในปีถัดมา ซึ่งโรดริเกซคว้าแชมป์ลีกกับโปร์ตู 2 ฤดูกาลติดต่อกัน ด้วยวัยเพียงแค่ 21 ปี
ต่อมาได้ย้ายไปอยู่กับอาแอ็ส มอนาโก ในลีกเอิงของฝรั่งเศส ด้วยค่าตัวแพงถึง 45 ล้านยูโร ในช่วงฤดูร้อนของปี ค.ศ. 2013 ทำให้โรดริเกซลกายเป็นนักฟุตบอลโคลอมเบียที่มีค่าตัวแพงที่สุดเป็นอันดับ 2 ในประวัติศาสตร์ รองจากราดาเมล ฟัลกาโอ โดยในมอนาโก ถึงแม้ว่าจะไม่ได้แชมป์ แต่โรดริเกซก็สามารถแสดงผลงานได้อย่างดีเยี่ยม
ในฟุตบอลโลก 2014 ที่บราซิล เป็นเจ้าภาพ ฮาเมส โรดริเกซ แสดงผลงานได้อย่างโดดเด่นมาก โดยเป็นนักฟุตบอลแรกคนแรกที่ยิงประตูได้ทุกนัดที่ลงแข่งขันในฟุตบอลโลกรอบสุดท้ายติดต่อกันถึง 4 นัด นับจากกริสเตียน วีเอรี ของอิตาลี ทำได้ในฟุตบอลโลก 1998 ที่ฝรั่งเศส โดยเฉพาะอย่างยิ่งลูกยิงในรอบ 16 ทีมสุดท้าย ที่โคลอมเบียเอาชนะอุรุกวัยไปได้ 2-0 โดยโรดริเกซกลับตัวยิงด้วยเท้าซ้ายแบบวอลเลย์ ลูกฟุตบอลย้อยเสียบใต้คานเข้าประตูไปอย่างสวยงาม ลูกนี้ทำให้ได้รับคำชมอย่างมาก และต่อมาได้รับการเลือกจากแฟนฟุตบอลให้เป็นลูกที่สวยที่สุดในฟุตบอลโลกครั้งนี้ นอกจากนี้ประตูดังกล่าวยังได้รับรางวัล FIFA Puskas Award 2014 อีกด้วย
หลังจบฟุตบอลโลก 2014 แล้ว โรดริเกซได้ย้ายไปเรอัลมาดริด ในลาลีกา ของสเปน ด้วยค่าตัว 60 ล้านปอนด์ โดยได้สวมเสื้อหมายเลข 10 ซึ่งเป็นหมายเลขเก่าของเมซุต โอซิล
ปัจจุบัน ฮาเมส โรดริเกซ ได้สมรสแล้วกับดาเนียลา ซึ่งเป็นน้องสาวของดาบิด โอสปีนา ผู้รักษาประตูมือหนึ่งของทีมชาติโคลอมเบียชุดเดียวกัน โดยทั้งคู่สมรสกันตั้งแต่เมื่อปี ค.ศ. 2011 และมีลูกสาวด้วยกันทั้งหมด 1 คน ชื่อ ซาโลเม
ฮาเมส โรดริเกซ เคยมีปัญหาอาการบาดเจ็บบริเวณข้อเท้าในนัดที่เรอัลมาดริดชนะเซบียา 2-1 ซึ่งใช้เวลา 2 เดือนในการรักษา จนเขาสามารถลงเล่นในนัดที่เรอัลมาดริดถล่มกรานาดาไป 9-1
เรอัลมาดริด
บาเยิร์นมิวนิก
เงาปริศนา
เงาปริศนา คือ ละครโทรทัศน์ ถูกสร้างครั้งแรกเมื่อปี พ.ศ. 2544 โดย กันตนา บทประพันธ์และบทโทรทัศน์โดย ลียา กำกับการแสดงโดย ฐาปกรณ์ ดิษยนันทน์ ออกอากาศทาง สถานีโทรทัศน์สีกองทัพบกช่อง 7 นำแสดงโดย จุลจักร จักรพงษ์, เอมี่ กลิ่นประทุม และทัพนักแสดงอีกมากมาย
เงาปริศนา เป็นละครแนวดราม่า-โรแมนติก-ลึกลับ เรื่องราวของฝาแฝดซึ่งมีบุคลิกและนิสัยใจคอแตกต่างกันโดยสิ้นเชิง ราวกับสีขาวและสีดำ
ตี๋ตระกูลซ่ง
ตี๋ตระกูลซ่ง บทประพันธ์ของ เพ็ญศิริ สร้างเป็น ละครโทรทัศน์ ครั้งแรกเมื่อปี พ.ศ. 2549 นำแสดงโดย อธิชาติ ชุมนานนท์, บัวชมพู ฟอร์ด, ทักษอร ภักดิ์สุขเจริญ, และนักแสดงอื่นๆ อีกมากมาย
ตี๋ตระกูลซ่ง
บทประพันธ์ เพ็ญศิริ
บทโทรทัศน์ เอกลิขิต
ผู้สร้าง ทีวีซีน
กำกับการแสดง อดุลย์ บุญบุตร
ละครดราม่าสร้างสรรค์สังคมหลากรส ที่สื่อให้เห็นถึงความรักความเข้าใจในครอบครัว การดำเนินชีวิต ขนบธรรมเนียมประเพณี และการอบรมเลี้ยงดู โดยแฝงแง่คิดต่างๆ ไว้มากมาย
...คณะสิงโตที่ลือเลื่องชื่อต้องตัดสินใจปิดคณะลงเมื่อถูกคู่แข่งซื้อตัวคนเชิดหัวสิงโตไปทำให้ตระกูลซ่งดำรงชีวิตอยู่ด้วยความยากลำบาก เคี้ยง เจ้าของคณะกับ กิมเน้ย ภรรยาจึงเปลี่ยนอาชีพใหม่มาเปิดร้านข้าวต้มเพื่อนำรายได้มาเลี้ยงดูลูกๆ คือ ย้ง, หมิง, ฟู่, ไช้, และ เล้ง รวมทั้ง อากงและอาม่า ต่อมาเมื่ออาม่าล้มป่วยต้องใช้เงินรักษาจำนวนมากทำให้ตระกูลซ่งยิ่งลำบาก เคี้ยงกับกิมเน้ยจึงยกไช้ให้เป็นลูกบุญธรรมของนักธุรกิจชาวฮ่องกงแลกกับเงินก้อนหนึ่งเพื่อใช้ทำทุนและรักษาอาม่า...
"ไม่มีความสุขใดของพ่อแม่จะเท่ากับการได้เห็นลูกๆ เป็นคนดีและได้อยู่กันพร้อมหน้า"
เลือดข้นกว่าน้ำ - ร้องโดย ปองศักดิ์ รัตนพงษ์
ถั่วลูกไก่
ถั่วลูกไก่ หรือ ถั่วหัวช้าง (; ) เป็นพืชในวงศ์ถั่ว เมล็ดมีโปรตีนสูง เป็นถั่วที่ปลูกในตะวันออกกลางมานานราว 7,500 ปีมาแล้ว
ถั่วลูกไก่เป็นถั่วที่มีบทบาทสำคัญในอาหารเมดิเตอร์เรเนียน อาหารตะวันออกกลาง และอาหารอินเดีย มีสองชนิดคือ กาบูลี เมล็ดใหญ่ สีครีมนวล เปลือกเรียบ และแบบเดซี ขนาดเล็กกว่า สีเข้ม เปลือกขรุขระกว่า ทั้งสองแบบเมล็ดเป็นทรงกลม มีจะงอยแหลม ใช้ทำอาหารได้หลายอย่างเช่น บดละเอียดทำฮุมมุส บดหยาบผสมเครื่องปรุงแล้วทอดเรียก ฟาลาเฟล ใส่ในแกง สลัด ผัดหรือทอดกับเนื้อสัตว์
สุนิสา สร้างไธสง
สุนิสา สร้างไธสง เป็นนักกีฬาฟุตบอลหญิงทีมชาติไทย ซึ่งในเดือนพฤษภาคม พ.ศ. 2557 เธอเป็นหนึ่งในผู้เข้าแข่งขันร่วมกับทีมชาติไทย ในรายการฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยทีมของเธอสามารถเป็นฝ่ายชนะฟุตบอลหญิงทีมชาติเวียดนาม และได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดา
สุนิสา สร้างไธสง มีภูมิลำเนาเดิมอยู่ที่อำเภอบัวใหญ่ จังหวัดนครราชสีมา เธอมีความชื่นชอบกีฬาตั้งแต่วัยเด็ก ครั้นเมื่อเข้าสู่ระดับชั้นมัธยมศึกษาปีที่ 4 เธอได้แข่งขันฟุตบอลหญิงในอำเภอบัวใหญ่ กระทั่งได้รับการทาบทามจากแมวมองให้เข้าศึกษาต่อที่โรงเรียนศึกษานารี ณ กรุงเทพมหานคร เมื่อศึกษาที่โรงเรียนแห่งนี้เพียงเทอมเดียว เธอก็ได้เข้าร่วมแข่งขันให้แก่ฟุตบอลหญิงทีมชาติไทยรุ่นอายุไม่เกิน 17 ปี ที่ประเทศเกาหลีใต้เป็นรายการแรก
จากนั้น สุนิสาก็เข้าแข่งขันให้แก่ทีมชาติมาโดยตลอด ทั้งรุ่น 17 ปี, 19 ปี รวมถึงฟุตบอลหญิงทีมชาติไทยชุดใหญ่ ซึ่งเธอมักเป็นตัวเลือกแรก ๆ ของผู้ฝึกสอนให้เข้าทำหน้าที่ในตำแหน่งแบ็กซ้าย
ปี พ.ศ. 2552 สุนิสาเข้าแข่งขันฟุตบอลให้แก่วิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36
เดือนกันยายน พ.ศ. 2555 สุนิสาเป็นหนึ่งในผู้ทำหน้าที่ให้แก่ฟุตบอลหญิงทีมชาติไทย ในการแข่งขันเอเอฟเอฟวีเมนส์แชมเปียนชิพ 2012 ที่จัดขึ้น ณ ประเทศเวียดนาม ส่วนในเดือนกันยายนปีถัดมา เธอได้เข้าแข่งขันให้แก่ทีมชาติไทยในรายการเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศเมียนมาร์
เดือนธันวาคม พ.ศ. 2556 สุนิสาได้เป็นหนึ่งในผู้เข้าแข่งขันให้แก่ฟุตบอลหญิงทีมชาติไทย ในรายการฟุตบอลในซีเกมส์ 2013 ที่จัดขึ้น ณ เมืองมัณฑะเลย์ ประเทศเมียนมาร์ ซึ่งสุนิสาได้รับการยกย่องจากแฟนเป็นจำนวนมากถึงวีรกรรมของเธอ โดยเธอได้รับบาดเจ็บเมื่อครั้งที่พบกับฟุตบอลหญิงทีมชาติเมียนมาร์ และทางแพทย์ได้ใส่เฝือกพร้อมให้เธอพักรักษาอย่างน้อย 6 สัปดาห์ ทว่าจากนั้นไม่ถึง 48 ชั่วโมง เธอได้ถอดเฝือกออกและขอทางทีมผู้ฝึกสอนแข่งขันต่อ โดยทุกคนต่างรู้ดีว่าสภาพของเธอยังไม่สมบูรณ์ กระนั้น เธอก็สามารถแสดงฝีเท้าได้อย่างยอดเยี่ยม เมื่อครั้งที่เป็นฝ่ายชนะฟุตบอลหญิงทีมชาติเวียดนามในรอบชิงชนะเลิศ และคว้ารางวัลเหรียญทองได้สำเร็จ
สุนิสามักได้รับเชิญให้ร้องเพลงหมอลำทางรายการโทรทัศน์ ครั้งหนึ่ง สุนิสาเคยขอนวลพรรณ ล่ำซำ ซึ่งเป็นผู้จัดการทีมฟุตบอลหญิงทีมชาติไทยซื้อรองเท้าส้นสูงให้แก่เธอ หากสามารถไปฟุตบอลโลกหญิง 2015 ได้สำเร็จ
บารนาบัส
บารนาบัส () เป็นคริสต์ศาสนิกชนผู้มีบทบาทสำคัญในการประกาศข่าวดีมาตั้งแต่ยุคแรก ได้รับยกย่องว่าเป็น "อัครทูต" แม้จะไม่ได้รับแต่งตั้งจากพระเยซูโดยตรง (ก่อนถูกตรึงกางเขน) ชาวมุสลิมและคริสต์ศาสนิกชนบางคน เช่น เคลเมนต์แห่งอะเล็กซานเดีย เชื่อว่าท่านเป็นผู้นิพนธ์พระวรสารนักบุญบารนาบัส และทอร์ทิวเลียนกล่าวว่าท่านเขียนจดหมายถึงชาวฮีบรูด้วย
เรื่องราวของบารนาบัสปรากฏอยู่หลายครั้งในพันธสัญญาใหม่ ทำให้ทราบว่าเดิมเขาชื่อโยเซฟ เป็นชาวยิวจากเผ่าเลวี เกิดที่เกาะไซปรัส มีศรัทธาในพระเยซูอย่างมากถึงขนาดขายที่ดินของตน แล้วนำเงินทั้งหมดไปมอบให้บรรดาอัครทูต พวกอัครทูตจึงตั้งสมญาเขาว่าบารนาบัส ซึ่งแปลว่า"บุตรแห่งการให้กำลังใจ" ในปี ค.ศ. 48 บารนาบัสทราบถึงการกลับใจของเปาโล และเห็นว่าคริสตชนยังหวาดกลัวเขาอยู่ จึงพาเปาโลไปพบอัครทูต เล่ายืนยันว่าเปาโลรับเชื่อแล้วและได้มีส่วนร่วมในการประกาศข่าวดีอย่างไร จนเปาโลเป็นที่ยอมรับของคริสตจักร ท่านยังได้รับมอบหมายจากคริสตจักรในกรุงเยรูซาเลมให้ไปเมืองแอนติออก เพื่อส่งเสริมความเชื่อของชาวกรีกที่เพิ่งกลับใจ ความดีของเขาและการที่เขาเปี่ยมด้วยพระวิญญาณบริสุทธฺ์และความเชื่อทำให้มีผู้มารับเชื่อจำนวนมาก
ทั้งบารนาบัสและเปาโลได้เดินทางไปประกาศศาสนาร่วมกันเสมอในช่วงแรก เช่น ในปี ค.ศ. 49 ทั้งสองได้นำจดหมายของอัครทูตไปฝากคริสตชนชาวกรีกในเมืองแอนติออก แต่หลังจากนั้นทั้งสองก็ขัดแย้งกันอย่างรุนแรงเพราะบารนาบัสจะพายอห์น มาระโก ลูกพี่ลูกน้องของตน ติดตามไปด้วย แต่เปาโลไม่ยอมเพราะเห็นว่ามาระโกเป็นคนโลเล พึ่งพาอาศัยไม่ได้ ที่สุดทั้งสองก็แยกทางกัน บารนาบัสพามาระโกลงเรือไปประกาศศาสนาที่เกาะไซปรัส
จดหมายของนักบุญเปาโลถึงชาวโครินธ์ ฉบับที่ 1 ซึ่งเขียนขึ้นราว ค.ศ. 53-57 ได้กล่าวถึงบารนาบัสว่ายังคงทำงานหาเลี้ยงตนเอง ต่อมาในช่วงปี ค.ศ. 61-63 ที่เปาโลติดคุกอยู่ที่กรุงโรม มาระโกได้อยู่ติดตามเปาโลด้วย จึงสันนิษฐานว่าบารนาบัสอาจไม่มีชีวิตแล้วในขณะนั้น
นอกจากนี้ยังมีความเชื่อสืบ ๆ กันมาในบางคริสตจักรว่าบารนาบัสเป็นผู้ก่อตั้งคริสตจักรที่เมืองมิลาน เคยไปประกาศศาสนาที่เมืองอะเล็กซานเดรียและกรุงโรม และได้พลีชีพเป็นมรณสักขีที่เกาะไซปรัส แต่เรื่องเหล่านี้ถูกแต่งขึ้นในสมัยหลัง จึงไม่น่าเชื่อถือ
อับดุลราฮิม เพลส
อับดุลราฮิม เพลส () คือตึกระฟ้าแห่งหนึ่ง อยู่ในบริเวณเดียวกับบ้านอับดุลราฮิม ตั้งอยู่ตรงข้ามสวนลุมพินี ในเขตธุรกิจสีลม และสาทร กรุงเทพมหานคร ใกล้กับสถานีสีลม และสถานีศาลาแดง เป็นอาคารสำนักงานเกรดเอ มีพื้นที่สำนักงาน 48,000 ตารางเมตร ภายในยังมีร้านค้า ร้านอาหาร และธนาคารต่างๆ 
โครงสร้างเป็นคอนกรีตเสริมเหล็กสูง 34 ชั้น มีโครงเหล็กเป็นเสาค้ำ (truss) ยอดแหลมตั้งอยู่บนชั้นดาดฟ้า ตกแต่งภายนอกด้วยกระเบื้องโมเสก ระบบการทำงานของลิฟต์มีการควบคุมโดยระบบคอมพิวเตอร์กลางในแต่ละโซนจำนวน 19 ตัว โดยแบ่งเป็น ลิฟต์สำหรับโดยสารภายในอาคาร 15 ตัว ลิฟต์สำหรับอาคารจอดรถยนต์ 2 ตัว ลิฟต์สำหรับขนของจำนวน 2 ตัว มีพื้นที่จอดรถที่รองรับมากกว่า 1,000 คัน
เดอะ พาโน
เดอะ พาโน () คือคอนโดมีเนียมริมแม่น้ำเจ้าพระยาสูง 57 ชั้น ตั้งอยู่ในเขตยานนาวา กรุงเทพมหานคร เป็นอาคารที่อยู่อาศัยที่สูงอันดับ 4 ของประเทศไทย 
เดอะ พาโน มีความสูง 220 เมตร ประกอบด้วย ส่วนริเวอร์วิง และส่วนสกายวิง ซึ่งสามารถมองเห็นสะพานภูมิพลอย่างชัดเจน มีพื้นที่อำนวยความสะดวกกว่า 3,000 ตารางเมตร ได้แก่ สระว่ายน้ำ ศูนย์ฟิตเนต สนามบาสเกตบอล คอร์ทเทนนิส สนามหญ้า โรงยิม และห้องสมุด
เดอะ พาโน ได้รับเลือกเป็นอันดับที่ 4 ของรางวัล (Emporis Skyscraper Award) ใน พ.ศ. 2553 ซึ่งเป็นรางวัลทางสถาปัตยกรรมที่ยอดเยี่ยมในด้านการออกแบบและการใช้งานของอาคาร
เรด (เพลงเทย์เลอร์ สวิฟต์)
"เรด" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ "เรด" (2012) ออกจำหน่ายเมื่อวันที่ 2 ตุลาคม ค.ศ. 2012 โดยค่ายเพลงบิกแมชีนเรเคิดส์ เป็นซิงเกิลวิทยุซิงเกิลที่สองจากอัลบั้ม เมื่อ ค.ศ. 2012 และเป็นซิงเกิลที่ห้าจากอัลบั้มเมื่อวันที่ 21 มิถุนายน ค.ศ. 2013 "เรด" เป็นหนึ่งในหลายเพลงที่ออกจำหน่ายในช่วง 4 สัปดาห์ก่อนอัลบั้มวางจำหน่าย ด้านดนตรี "เรด" เป็นเพลงคันทรีป็อปมีอิทธิพลจากแนวเพลงป็อปร็อก และเนื้อเพลงใช้สีและอุปมาบรรยายความสัมพันธ์ที่เข้มข้นและวุ่นวาย
เพลงได้รับคำวิจารณ์ทั้งด้านบวกและลบ นักวิจารณ์เพลงยกย่องเนื้อเพลง แต่รู้สึกครึ่ง ๆ กลาง ๆ กับดนตรี เพลงเปิดตัวที่อันดับที่หกบนชาร์ตบิลบอร์ดฮอต 100 และอันดับหนึ่งบนชาร์ตฮอตดิจิตอลซองส์ เพลงเปิดตัวอันดับที่สองบนชาร์ตฮอตเพลงคันทรี รองจากซิงเกิล "วีอาร์เนเวอร์เอเวอร์เกตติงแบ็กทูเกเตอร์"
Digital download
2013 CMA Awards performance digital download
เกาะน้อย (นครศรีธรรมราช)
เกาะน้อย หรือ เกาะนุ้ย เป็นเกาะเล็ก ๆ รวมทั้งหมด 3 เกาะ คือ เกาะนุ้ย เกาะนุ้ยใน เกาะนุ้ยนอก ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช เกาะนุ้ยเป็นเกาะที่มีปรากฏการณ์ธรรมชาติอย่างหนึ่ง คือ เป็นแอ่งน้ำอยู่ตรงรอยแยกของหิน ช่วงที่น้ำขึ้นน้ำทะเลก็จะท่วมมิดแอ่ง แต่พอน้ำลงก็จะเห็นเป็นแอ่งน้ำที่มีน้ำอยู่เต็ม และน้ำในแอ่งนี้ก็เป็นน้ำจืดอีกด้วย เรียกแอ่งน้ำนี้ว่า บ่อน้ำจืดกลางทะเล ประกอบกับรูปร่างของแอ่งน้ำดูคล้ายรอยเท้า และยังมีเรื่องราวของ หลวงพ่อทวดเหยียบน้ำทะเลจืด ผู้ที่ศรัทธาเชื่อว่าเป็นบ่อน้ำศักสิทธิ์ ที่หลวงพ่อทวดได้แสดงปาฏิหาริย์ เหยียบน้ำทะเลให้เป็นน้ำจืดตามที่ตำนานได้ว่าไว้
เกาะน้อย หรือ เกาะนุ้ย มีพื้นที่เกาะทั้งหมด 0.015 ตารางกิโลเมตร ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช
เพื่อนรัก เพื่อนริษยา
เพื่อนรัก เพื่อนริษยา เป็นละครโทรทัศน์ไทย สร้างครั้งแรกปี พ.ศ. 2558 บทประพันธ์โดย สุพรรณิการ์ บทโทรทัศน์โดย สุพรรณิการ์, ณัฏฐพล เกษบุญชู กำกับการแสดงโดย ชาติฉกาจ ไวกวี , มะตูม-ปรีดาภรณ์ บัวตูม ผลิตโดย บ้านละคอน โดยละครเรื่องนี้ออกอากาศเริ่มตอนแรกวันที่ 31 สิงหาคม–6 ตุลาคม พ.ศ. 2558 ทุกวันจันทร์-อังคาร เวลา 20.20 - 22.50 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
MThai
อาร์ไนน์
อาร์ไนน์ () คือ วงดนตรีป็อปร็อกสังกัด เป็นวงดนตรีที่เกิดจากการตั้งวงขึ้นใหม่ของอดีตนักดนตรีจากวงโปเตโต้ จำนวน 4 คน คือ รัตนพล เก่งเรียน (วิน) นันทไกร ฉ่ำใจหาญ (โน้ต) และ สุวาทิน วัฒนวิทูกูร (บ๋อม)
พ.ศ. 2556
พ.ศ. 2557
พ.ศ. 2558www.ka-pook.com
กลัสนอสต์
กลัสนอสต์ (; ท. "การเผยแพร่") เป็นนโยบายเรียกร้องให้เพิ่มความเปิดเผยและความโปร่งใสในสถาบันและกิจกรรมรัฐบาลในสหภาพโซเวียต มีฮาอิล กอร์บาชอฟริเริ่มนโยบายดังกล่าวในครึ่งหลังของคริสต์ทศวรรษ 1980 มักถูกจับคู่กับเปเรสตรอยคา (Perestroika) ซึ่งเป็นอีกการปฏิรูปที่กอร์บาชอฟริเริ่มในห้วงเวลาเดียวกัน
กอร์บาชอฟมักใช้คำนี้เพื่อเจาะจงนโยบายที่เขาเชื่อว่าอาจช่วยลดการฉ้อราษฎร์บังหลวงในผู้นำพรรคคอมมิวนิสต์และรัฐบาลโซเวียต และบรรเทาการละเมิดอำนาจบริหารในคณะกรรมการกลาง
กลัสนอสต์ยังหมายถึงสมัยที่เจาะจงในประวัติศาสตร์สหภาพโซเวียตระหว่างคริสต์ทศวรรษ 1980 เมื่อมีการตรวจพิจารณาลดลงและมีเสรีภาพในสารสนเทศเพิ่มขึ้น
เปเรสตรอยคา
เปเรสตรอยคา () เป็นขบวนการทางการเมืองเพื่อการปฏิรูปภายในพรรคคอมมิวนิสต์แห่งสหภาพโซเวียตระหว่างคริสต์ทศวรรษ 1980 ซึ่งสัมพันธ์กับผู้นำโซเวียต มีฮาอิล กอร์บาชอฟ และการปฏิรูปนโยบายกลัสนอสต์ของเขา มีความหมายตามอักษรว่า "การปรับโครงสร้าง" ซึ่งหมายถึง การปรับโครงสร้างระบบการเมืองและเศรษฐกิจของโซเวียต
มักแย้งว่าเปเรสตรอยคาเป็นสาเหตุแห่งการล่มสลายของสหภาพโซเวียต การปฏิวัติ ค.ศ. 1989 ในยุโรปตะวันออก และการสิ้นสุดของสงครามเย็น
แกงบวน
แกงบวน เป็นแกงพื้นบ้านภาคกลางของไทย ใส่น้ำคั้นจากใบผัก เช่น ตะไคร้ ขึ้นฉ่าย ใบมะตูม ผักชี ใบข่า ใบมะขวิด เพื่อกลบกลิ่นคาวของเครื่องใน ตำรับดั้งเดิมเป็นของชาวเขมรที่นิยมทำแกงชนิดนี้ในงานแต่งงาน คำว่าบวนเป็นภาษาเขมรแปลว่าสี่ ซึ่งในตำรับแกงบวนของเขมรจะใช้เครื่องในสี่อย่างคือ หัวหมู กระเพาะหมู ตับหมู และหัวใจหมู น้ำพริกแกงประกอบด้วย พริกไทย ปลาแห้ง ข่าแก่ ตะไคร้ กระเทียม หอม
เฮย์เซย์ไรเดอร์ VS โชวะไรเดอร์ อภิมหาศึกมาสค์ไรเดอร์ feat.ซุปเปอร์เซ็นไต
เฮย์เซย์ไรเดอร์ VS โชวะไรเดอร์ อภิมหาศึกมาสค์ไรเดอร์ feat.ซุปเปอร์เซ็นไต () เป็นภาพยนตร์ที่นำโชวะไรเดอร์ (ไรเดอร์รุ่นเก่า) มาปะทะกับ เฮเซย์ไรเดอร์ (ไรเดอร์รุ่นใหม่) เพื่อหาว่าไรเดอร์รุ่นไหนจะแข็งแกร่งที่สุด ผลิตโดยโตเอะคัมปานี เริ่มฉายในโรงภาพยนตร์ในญี่ปุ่นเมื่อวันที่ 29 มีนาคม ค.ศ. 2014
ภาพยนตร์เรื่องนี้เป็นภาพยนตร์ที่ฉลองครบรอบ 15 ซีรีส์เฮย์เซย์ไรเดอร์นับตั้งแต่คูกะจนถึงไกมุ และด้วยการเฉลิมครบรอบครั้งนี้ได้มีนักแสดงจากซีรีส์มาสค์ไรเดอร์ในอดีตกลับมารับบทอีกครั้ง โดยเฉพาะโชวะไรเดอร์ซึ่งมี ฟูจิโอกะ ฮิโรชิ ผู้รับบท ฮอนโก ทาเคชิ ที่กลับมารับการแสดงบทเดิมอีกครั้งหลังจากที่หายไปในช่วงระยะเวลาถึง 38 ปี, ฮายามิ เรียว กลับมารับบท จิน เคย์สุเกะ อีกครั้งที่ห่างหายไปในช่วงเวลาถึง 34 ปีและ ซึงาตะ ชุน ก็กลับมารับบทมุราซาเมะ เรียว อีกครั้งที่ห่างหายไปในช่วงเวลาถึง 30 ปี และเฮย์เซย์ไรเดอร์ก็มีการกลับมาของ ฮันดะ เคนโตะ ผู้รับบท อินุอิ ทาคุมิ ที่ห่างหายจากบทถึงเวลา 10 ปีได้กลับกลับมารับบทบาทเดิมอีกครั้ง
ในช่วงภาพยนตร์ที่จะออกฉายนั้นทางเว็บไซค์หลักของภาพยนตร์ได้มีการโหวตฉากจบของภาพยนตร์เรื่องนี้โดยฉากจบคือผู้ชนะจากการต่อสู้ระหว่างกลุ่ม โชวะไรเดอร์ และ เฮเซย์ไรเดอร์ โดยคะแนนผลโหวตจากอินเทอร์เน็ตในช่วงไกล้ฉาย ปรากฏว่าฝั่งโชวะไรเดอร์ได้คะแนนถึง 1,324,679 คะแนน ส่วนฝั่งเฮย์เซย์ไรเดอร์ได้คะแนนถึง 1,278,888 คะแนนซึ่งฝ่ายโชวะไรเดอร์ได้คะแนนนำจากการโหวตทางอินเทอร์เน็ต และคะแนนจากการโหวตในโรงภาพยนตร์ในญี่ปุ่น ได้ผลออกมาเป็นฝ่ายเฮย์เซย์ไรเดอร์นำโดยคะแนนที่ได้คือ 68,630 คะแนน ส่วนฝั่งโชวะไรเดอร์ได้คะแนนถึง 39,773 คะแนน โดยมีคะแนนรวมเป็น 1,364,452 คะแนน (โชวะไรเดอร์) และ 1,347,518 คะแนน (เฮย์เซย์ไรเดอร์) และช่วงที่ฉายภาพยนตร์เรื่องนี้ผลคะแนนเริ่มเพิ่มขึ้นโดยฝ่ายเฮย์เซย์ไรเดอร์ได้คะแนนถึง 1,387,041 คะแนน และฝ่ายโชวะไรเดอร์มีคะแนนถึง 1,386,281 คะแนน ซึ่งผู้ชนะก็คือฝ่ายเฮย์เซย์ไรเดอร์ โดยคะแนนของฝ่ายโชวะไรเดอร์ห่างกับคะแนนผลโหวตฝ่ายเฮย์เซย์ไรเดอร์ถึง 760 คะแนน และผลโหวตนี้ถูกเปรียบเทียบกับการเลือกตั้ง AKB48 ครั้งที่ 32 เมื่อปี 2013 ที่มีคนจำนวนโหวตถึง 2.6 ล้านคนอีกด้วย
ในวันหนึ่งโคตะได้หลุดเข้าไปในอีกมิตินึงและไปพบกับเด็กคนนึงที่มีชื่อว่าชู หลังจากที่ออกมาจากมิตินั้นแล้วกองทัพ"บาดัน"ก็ได้ปรากฏตัวออกมาและต้องการที่จับตัวชูไป แต่คนที่มาช่วยไว้ก็คือ ฮอนโก ทาเคชิ หรือ คาเมนไรเดอร์หมายเลข 1 โดยฮอนโกได้บอกกับโคตะว่า "โคตะนั้นยังห่างไกลจากมาสค์ไรเดอร์ที่แท้จริง" และพอโคตะเข้ามาในเมืองเค้าก็ได้พบกับ อาโออิ เร็น หรือ มาสค์ไรเดอร์ฟิฟทีนซึ่งก็คือพ่อแท้ๆของชู แล้วได้เปิดฉากต่อสู้กัร
จากนั้นโคตะก็ได้มารู้ว่าชูนั้นได้ตายไปแล้วและบาดันต้องการที่จะใช้ชูในการครองโลกแต่ชูนั้นอยากทำบางอย่างที่ตนเองไม่ได้ทำก่อนตายอยู่ซึ่งเหล่าเฮเซย์ไรเดอร์ก็พร้อมใจที่จะทำให้ชูสมหวังแต่โชวะไรเดอร์นั้นต้องการที่จะพาชูกลับไปโลกแห่งความตายเพื่อป้องกันไม่ให้บาดันทำตามแผนได้สำเร็จ
เฮเซย์ไรเดอร์ที่เลือกที่จะทำให้ความปรารถนาของชูเป็นจริงและค่อยกำจัดบาดันทีหลังกับโชวะไรเดอร์ที่เลือกที่จะทำให้ชูไม่สมหวังเพื่อทำให้แผนการณ์ของบาดันไม่สำเร็จ การปะทะกันของมาสค์ไรเดอร์ทั้ง 2 ยุคนี้ ฝั่งใดกันที่จะเป็นผู้ชนะ?
อาโอยามะ (โตเกียว)
อาโอยามะ () เป็นย่านหนึ่งในแขวงมินาโตะ กรุงโตเกียว ประเทศญี่ปุ่น เป็นย่านการค้าและบันเทิงยอดนิยมของวัยรุ่นญี่ปุ่น รองมาจากย่านชิบูยะ และฮาราจูกุ
ในอดีตสมัยเอโดะ ย่านอาโอยามะเป็นแหล่งที่ตั้งของวัด ศาลเจ้า และที่พำนักของเหล่าซามูไร ที่มาของชื่อมาจากนามของ อาโอยามะ ทาดานาริ ขุนนางท่านหนึ่งในสมัยโชกุนโทกูงาวะ ซึ่งได้สร้างที่พำนักในบริเวณนี้
รายาผิวขาว
รายาผิวขาว (White Rajahs) เป็นราชวงศ์ที่ก่อตั้งและปกครองราชอาณาจักรซาราวะก์ที่อยู่บนเกาะบอร์เนียวตั้งแต่ พ.ศ. 2384 – 2459 ผู้ปกครองคนแรกเป็นชาวอังกฤษชื่อเจมส์ บรูก ผู้รวบรวมดินแดนของซาราวะก์ใน พ.ศ. 2384 และได้เป็นราชอาณาจักรอิสระต่างหากจากรัฐสุลต่านบรูไน ในฐานะรางวัลที่ช่วยปราบโจรสลัดและระงับความวุ่นวายต่าง ๆ รายาผิวขาวได้ปกครองต่อมาจนถึงรุ่นหลานของบรูก ก่อนจะถูกรวมเข้ากับอาณานิคมของอังกฤษในพ.ศ. 2489
ซาราวะก์เดิมเป็นส่วนหนึ่งของบรูไนจนถึง พ.ศ. 2384 เมื่อเจมส์ บรูกซึ่งต่อมาได้เป็นรายาผิวขาวคนแรกได้รับดินแดนทางตะวันตกเฉียงใต้ของบรูไน ได้แก่บริเวณโดยรอบเมืองซาราวะก์ (ปัจจุบันคือกูชิง) และบริเวณโดยรอบเหมืองเบา จากสุลต่านโอมาร์ อาลี ไซฟุดดินที่ 2 ราชอาณาจักรซาราวะก์ได้ขยายดินแดนเพิ่มขึ้นระหว่างการปกครองของรายาสององค์แรก จนสามารถครอบครองดินแดนทางเหนือของเกาะบอร์เนียวได้เป็นส่วนใหญ่ และพื้นที่ที่ได้มานั้น มักผนวกมาจากดินแดนของบรูไน
รายาผิวขาว ได้แก่:
รายาผิวขาวทุกพระองค์ได้รับการศึกษาแบบอังกฤษ และศพถูกฝังที่นี่นั่นที่โบสถ์ชีพสเตอร์ รายาผิวขาวมีนโยบายการปกครองที่ปกป้องชาวพื้นเมืองจากการปกครองแบบรวมศูนย์และการพัฒนาในระดับที่พบในจักรวรรดิอังกฤษอื่นๆ อำนาจสมบูรณ์ของรายาสิ้นสุดลงเมื่อ พ.ศ. 2484 เนื่องจากการรุกรานของญี่ปุ่น
ตำแหน่งของทายาทผู้มีสิทธิโดยตรง (เทียบสยามมกุฎราชกุมารของไทย) เรียกว่า "รายามุดา" ส่วนภรรยาของรายามูดาเรียกว่า "รานีมุดา"
เมื่อเจมส์ บรูกมาถึงซาราวะก์ครั้งแรก ดินแดนนี้เป็นรัฐบรรณาการของบรูไนและรูปแบบการปกครองเป็นไปตามแบบของบรูไน เจมส์ได้เปลี่ยนรูปแบบการปกครองใหม่ จัดการบริการแบบยุโรป จัดชาวยุโรปมาเป็นข้าราชการ รายาเจมส์ใช้เครื่องแต่งกายและสัญลักษณ์ตามแบบราชวงศ์มลายู และรวมเข้ากับการปกครองแบบเบ็ดเสร็จของเขาเอง รายามีอำนาจในการออกกฎหมายและตัดสินคดีในศาล
รายายังได้ป้องกันชาวพื้นเมืองจากการสำรวจและการลงทุนของชาติตะวันตก และจัดตั้งบริษัทบอร์เนียวเพื่อจัดการเรื่องเศรษฐกิจ ศูนย์กลางเศรษฐกิจซาราวะก์คือทอง โดยใช้กรรมกรจากจีน หลังการลุกฮือของชาวจีนใน พ.ศ. 2400 การบริหารเหมืองแร่ถูกโอนมาเป็นของบรษัทบอร์เนียว ชาวจีนกลุ่มสุดท้ายถูกขับออกไปใน พ.ศ. 2427 บริษัทบอร์เนียวยังให้ความคุ้มครองทางทหารแก่รายาผิวขาวในเหตุการณ์เช่นการลุกฮือของชาวจีน ในสมัยรายาชาร์ล ได้จัดตั้งหน่วยการทหาร เพื่อทำหน้าที่รักษาความสงบและเป็นการ์ดส่วนตัวของรายา
หลังสงครามโลกครั้งที่ 2 ไวเนอร์ บรูก ได้โอนซาราวะก์ให้สำนักงานอาณานิคมแลกกับเงินบำนาญสำหรับเขาและลูกสาวสามคน หลานของเขาคืออันโทนี บรูก และชนพื้นเมืองในสภาเนกรีต่างไม่เห็นด้วยในตอนแรกที่จะยกซาราวะก์ให้อังกฤษ อันโทนี บรูกถูกกล่าวหาว่ามีส่วนเกี่ยวข้องกับการที่ดันแคน สจวต ผู้ปกครองซาราวะก์ชาวอังกฤษคนที่สองถูกลอบสังหารโดยกลุ่มที่ต้องการไปรวมกับอินโดนีเซีย เอกสารที่พบใหม่ระบุว่ารัฐบาลอังกฤษรู้ว่าอันโทนี บรูกไม่มีส่วนเกี่ยวข้อง แต่เลือกที่จะทำเฉย หลังจากนั้นไม่มีความเคลื่อนไหวที่จะฟื้นฟูราชวงศ์ในซาราวะก์อีก
เกาะยอ
เกาะยอ เป็นเกาะหนึ่งที่ตั้งอยู่กลางทะเลสาบสงขลาตอนล่าง มีฐานะเป็นตำบลหนึ่งในอำเภอเมือง จังหวัดสงขลา ตัวเกาะมีพื้นที่ทั้งหมด 15 ตารางกิโลเมตร หรือ 9,275 ไร่ ประชากรเป็นชาวไทยเชื้อสายจีน ส่วนใหญ่ประกอบอาชีพเกษตรกรรม
เกาะยอ มีผลิตภัณฑ์จากหัตถกรรมที่มีชื่อเสียงคือ "ผ้าทอเกาะยอ" ที่มีลวดลายเป็นเอกลักษณ์ โดยเฉพาะลาย "ราชวัตถ์" ที่พระบาทสมเด็จพระปกเกล้าเจ้าอยู่หัวได้พระราชทานชื่อลายผ้าดังกล่าว
เกาะยอ ปรากฏหลักฐานการมีอยู่ครั้งแรกจากแผนภาพการกัลปนาวัดพะโคะ ที่เขียนขึ้นช่วงปี พ.ศ. 2223 ถึง พ.ศ. 2242 ระบุชื่อว่า "เข้าก้อะญอ" ปรากฏอยู่ปลายสุดของแผนที่ เป็นภาพเขาเกาะยอที่มีพรรณไม้บนภูเขาแต่ไม่ปรากฏรูปสัตว์ป่า และปรากฏอีกครั้งในแผนที่เมืองสงขลาที่เขียนขึ้นในปี พ.ศ. 2230 โดยมองเดียร์ เดอลามาร์ วิศวกรชาวฝรั่งเศส ในแผนที่นี้ปรากฏชุมชนบนเกาะ 9 แห่งบริเวณที่ราบเชิงเขารอบเกาะ ซึ่งปัจจุบันเป็นที่ตั้งของบ้านนาถิน, บ้านท้ายเสาะ, บ้านท่าไทร, บ้านสวนทุเรียน และบ้านนอก
ชนกลุ่มแรกที่อพยพเข้ามาอยู่ ว่ากันว่าเป็นชาวจีนจากบ้านน้ำกระจาย, บ้านน้ำน้อย และบ้านทุ่งหวัง ซึ่งตั้งถิ่นฐานกันมาอย่างน้อยก็ร่วมสมัยกรุงศรีอยุธยาแล้ว ประชากรส่วนใหญ่นับถือศาสนาพุทธ มีวัดในพุทธศาสนา 4 แห่ง มีสำนักสงฆ์, ศาลเจ้าจีน และสถานปฏิบัติธรรมอย่างละหนึ่งแห่ง ทั้งนี้เกาะยอมีประเพณีโบราณสืบทอดกันมาคือ ประเพณีแห่เดือนสิบ และประเพณีขึ้นเขากุฎ
ด้านการศึกษา มีโรงเรียนตั้งอยู่บนเกาะยอสองแห่ง คือ โรงเรียนวัดแหลมพ้อ และโรงเรียนวัดท้ายยอ ส่วนด้านสาธารณสุข มีสถานีอนามัยสองแห่งที่บ้านสวนทุเรียนและบ้านท่าไทร
เกาะยอตั้งอยู่กลางทะเลสาบสงขลาตอนล่าง มีเนื้อที่รวมทั้งพื้นน้ำ 17.95 ตารางกิโลเมตร หรือประมาณ 11,220 ไร่ และมีเนื้อที่เฉพาะพื้นดินเพียง 15 ตารางกิโลเมตร หรือ 9,375 ไร่ พื้นที่ส่วนใหญ่เป็นภูเขาและเนินเขา สูง 10 ถึง 151 เมตร มีที่ราบขนาดน้อยโดยเป็นที่ราบเนินเขาริมชายฝั่ง บนเกาะมีแหล่งน้ำธรรมชาติน้อยต้องขุดบ่อน้ำโดยใช้น้ำจากใต้ดิน
จากที่นี่ห่างจากที่ว่าการอำเภอเมืองสงขลา 20 กิโลเมตรทางบก และ 6 กิโลเมตรหากเป็นทางเรือ การเดินทางทางบกใช้สะพานติณสูลานนท์ ข้ามมาจากฝั่งอำเภอเมืองและอำเภอสิงหนครได้
ประชากรส่วนใหญ่มีอาชีพรับจ้าง และเกษตรกรรม อาทิประมงและทำสวนผลไม้ มีอาชีพเสริมคือการค้าขายและอุตสาหกรรมในครัวเรือน อาชีพประมงมีทั้งออกเรือไปจับปลาและการเลี้ยงปลาในกระชัง ส่วนผลไม้บนเกาะยอที่มีชื่อเสียงอาทิ จำปาดะ และละมุด โดยเฉพาะจำปาดะที่สามารถนำมาแปรรูปเป็นของทอดเช่นเดียวกับกล้วยแขก ส่วนงานหัตถกรรมที่มีชื่อเสียงคือ "ผ้าทอเกาะยอ" ที่มีลวดลายเป็นเอกลักษณ์ โดยเฉพาะลาย "ราชวัตถ์" ที่พระบาทสมเด็จพระปกเกล้าเจ้าอยู่หัวได้พระราชทานชื่อลายผ้าดังกล่าว
ตำบลเกาะยอ แบ่งเขตการปกครองเป็น 9 หมู่บ้าน มีประชากรทั้งหมด 4,459 คน (สำรวจเมื่อเดือนพฤษภาคม พ.ศ. 2550) ได้แก่
เฉด
เฉด () เป็นวงดนตรีออลเทอร์นาทิฟร็อกที่เริ่มจากยักษ์และสุ่ม อดีตสมาชิกวงแคลชได้ตั้งวงใหม่ขึ้นมา และได้อีก 3 คนมาช่วยสร้างสีสัน คือ แบน, เล้ง และเหมี่ยว และได้เซ็นสัญญากับค่ายดั๊กบาร์ อันเป็นจุดเริ่มต้นของเพลงรอพี่ก่อน ล่าสุด แบนเป็น Sound Engineer ของทางค่าย มีภารกิจเยอะ จึงทำให้ทางวงทำกันแค่ 4 คน สุ่มจึงย้ายไปเล่นเบสในเพลง อย่ามาเยอะ
ปี พ.ศ. 2559 ได้เปลี่ยนชื่อวงเป็นวงทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน
ดิ ออฟฟิสเศส แอท เซ็นทรัลเวิลด์
อาคารสำนักงานดิออฟฟิศเศส แอท เซ็นทรัลเวิลด์ () คืออาคารสำนักงานที่ใหญ่ที่สุดในกลุ่มเซ็นทรัล ก่อสร้างแล้วเสร็จเมื่อเดือนธันวาคม พ.ศ. 2547 โดยปรับปรุงจากโครงสร้างอาคารสำนักงานเวิลด์เทรดเซ็นเตอร์เดิม ที่ผู้พัฒนาเก่าคือ บริษัท วังเพชรบูรณ์ จำกัด ก่อสร้างไม่แล้วเสร็จตามกำหนด อาคารดังกล่าวมีความสูง 46 ชั้น พื้นที่กว่า 80,000 ตารางเมตร เป็นพื้นที่ว่างสำหรับเช่าเป็นสำนักงาน มีสิ่งอำนวยความสะดวกต่างๆ และเชื่อมต่อกับศูนย์การค้าเซ็นทรัลเวิลด์โดยตรง รอบข้างประกอบด้วยศูนย์การค้าหลายแห่ง และศูนย์ประชุมพื้นที่กว่า 16,000 ตารางเมตร
อาคารดังกล่าวเป็นที่ตั้งของสำนักงานใหญ่ บริษัท เซ็นทรัลพัฒนา จำกัด (มหาชน) แอปเปิล ประเทศไทย ซิสโก ประเทศไทย และบริษัทข้ามชาติอีกหลายแห่ง รวมถึงกลุ่มธนาคารเมย์แบงก์ กิมเอ็ง ประเทศไทย
สมเด็จกรมพระนโรดม สุทธารส
สมเด็จกรมพระนโรดม สุทธารส (พ.ศ. 2415 - พ.ศ. 2488) เป็นพระราชโอรสในพระบาทสมเด็จพระนโรดม พรหมบริรักษ์กับเจ้าจอมมารดาเอี่ยม และเป็นพระราชบิดาในพระบาทสมเด็จพระนโรดม สุรามฤต พระมหากษัตริย์ลำดับที่ 5 แห่งราชอาณาจักรกัมพูชา
พระองค์ประสูติในปี พ.ศ. 2415 เป็นพระราชโอรสในพระบาทสมเด็จพระนโรดม พรหมบริรักษ์กับเจ้าจอมมารดาเอี่ยม ธิดาพระสุพรรณพิศาล (กอง อภัยวงศ์) ทรงมีพระเชษฐาร่วมมารดาอีกพระองค์คือพระองค์เจ้านโรดม เกศรา (พ.ศ. 2412 - พ.ศ. 2452)
สมเด็จกรมพระนโรดม สุทธารส ทรงเสกสมรสกับพระองค์เจ้านโรดม พงางาม (พ.ศ. 2417 - พ.ศ. 2487) มีพระโอรส-ธิดา 5 พระองค์ ได้แก่
สมเด็จกรมพระนโรดม สุทธารส สิ้นพระชนม์ในปี พ.ศ. 2488 ตรงกับรัชกาลพระบาทสมเด็จพระนโรดม สีหนุ (ครั้งแรก) ในราชอาณาจักรกัมพูชา และตรงกับรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในราชอาณาจักรไทย
ศุภชัย สมเจริญ
ศุภชัย สมเจริญ (เกิด 8 กุมภาพันธ์ พ.ศ. 2492) เคยเป็นอดีตผู้พิพากษาอาวุโสในศาลฎีกา และอดีตประธานกรรมการการเลือกตั้ง (กกต.) รับผิดชอบด้านกิจการบริหารกลาง